
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 171 


ΑΠΟΦΑΣΕΙΣ 

Αριθμ. ΔΙΔΥ/Φ.1.2/ΟΙΚ. 1509 

Μεταβίβαση δικαιώματος υπογραφής «με εντο¬ 
λή Υπουργού» στον Γενικό Γραμματέα και στους 
Προϊσταμένους των Οργανικών Μονάδων των 
υπηρεσιών του Υπουργείου Διοικητικής Ανασυ¬ 
γκρότησης. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) των άρθρων 54 και 90 του Κώδικα Νομοθεσίας για 
την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α' 98), 
β) του άρθρου 9 του Κώδικα Διοικητικής Διαδικασίας, 
που κυρώθηκε με το άρθρο πρώτο του ν. 2690/1999 
(Α' 45), 

γ)του άρθρου 20 του ν. 1400/1983 (ΦΕΚ Α' 156) «Τρο¬ 
ποποίηση και συμπλήρωση υπαλληλικών διατάξεων», 
δ) του π.δ. 99/2014 (ΦΕΚ Α' 166) «Οργανισμός του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης», όπως ισχύει, 
ε) του π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», 
στ) του π.δ. 125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Του ν. 4270/2014 (ΦΕΚ Α' 143) «Αρχές Δημοσιονομι¬ 
κής Διαχείρισης και Εποπτείας (ενσωμάτωση της Οδηγί¬ 
ας 2011/85/ΕΕ) - δημόσιο λογιστικό και άλλες διατάξεις». 

3. Του αρ. 18 του ν. 4314/2014 (ΦΕΚ Α' 265) «Α) Για 
τη διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ε 156/16.6.2012) στο ελληνικό δίκαιο, 
τροποποίηση του ν. 3419/2005 (ΦΕΚ Α' 297) και άλλες 
διατάξεις». 


4. Του αρ. 10 του ν. 4337/2015 (ΦΕΚΑ' 129) «Μέτρα για 
την εφαρμογή της συμφωνίας δημοσιονομικών στόχων 
και διαρθρωτικών μεταρρυθμίσεων». 

5. Των αρ. 16 και 39 του ν. 4440/2016 (ΦΕΚ Α' 224) 

«Ενιαίο Σύστημα Κινητικότητας.και λοιπές διατάξεις». 

6. Την αριθμ. 2/16570/0026/13.5.2016 (ΦΕΚ Β' 138) 
κοινή υπουργική απόφαση «Καθορισμός διαδικασίας 
και εξειδίκευση μεταφερόμενων αρμοδιοτήτων από τις 
Υπηρεσίες Δημοσιονομικού Ελέγχου / Ειδικό Λογιστήριο 
στις Οικονομικές Υπηρεσίες Φορέων της Γενικής Κυβέρ¬ 
νησης» του Υπουργού Οικονομικών και του Αναπληρωτή 
Υπουργού Οικονομικών 

7. Την αριθμ. ΔΙΠΔΑ/Φ.4/1/627/12.1.2017 κοινή 
υπουργική απόφαση «Κατανομή Μεταφερόμενων Αρ¬ 
μοδιοτήτων Ελέγχου, Εκκαθάρισης και Πληρωμής Δαπα¬ 
νών στις Οργανικές Μονάδες της ΓΔΟΔΥ προς εφαρμογή 
των διατάξεων του άρθρου 10 του ν. 4337/2015 (ΦΕΚ 
Α' 129)» της Υπουργού Διοικητικής Ανασυγκρότησης 
και Αναπληρωτή Υπουργού Οικονομικών. 

δ.Την αριθμ. 134453/2015(ΦΕΚ Β' 2857) κοινή υπουρ¬ 
γική απόφαση με θέμα «Ρυθμίσεις για τις πληρωμές των 
δαπανών του Προγράμματος Δημοσίων Επενδύσεων - 
Π.Δ.Ε. (Τροποποίηση και αντικατάσταση της κοινής 
υπουργικής απόφασης 46274/26.9.2014 (ΦΕΚ Β' 2573)». 

9. Την αριθμ. 2/6847/0026/2013 εγκύκλιο (ΑΔΑ ΒΛ4ΙΗ- 
ΩΓΟ) με θέμα «Ομογενοποίηση υπογραφής αποφάσεων 
ανάληψης υποχρεώσεων». 

10. Την ανάγκη εύρυθμης και αποδοτικής λειτουργίας 
των υπηρεσιών του Υπουργείου Διοικητικής Ανασυγκρό¬ 
τησης. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Μεταβιβάζουμε στον Γενικό Γραμματέα το δικαίωμα 
να υπογράφει «με εντολή Υπουργού» για: 

1.Τις αποφάσεις σύστασης, συγκρότησης και ορισμού 
Μελών συλλογικών οργάνων, με εξαίρεση: 

- τις αποφάσεις σύστασης, συγκρότησης και ορισμού 
Μελών των Υπηρεσιακών Συμβουλίων και Συμβουλίων 
για την επιλογή προϊσταμένων οποιουδήποτε επιπέδου, 
καθώς και του Συμβουλίου Υπηρεσιακής Κατάστασης 
Προϊσταμένων Γενικών Διευθύνσεων, 

- τις αποφάσεις εκείνες για τις οποίες απαιτείται κοινή 
υπουργική απόφαση (Κ.Υ.Α.), 

2. Τον ορισμό υπαλλήλων για συμμετοχή τους σε συλ¬ 
λογικά όργανα ή συνέδρια άλλων φορέων, ως εκπροσώ¬ 
πων του Υπουργείου στο εσωτερικό. 

3. Τη χορήγηση των αδειών στους Προϊσταμένους 
των Γενικών Διευθύνσεων ή αντίστοιχου επιπέδου Προ¬ 
ϊσταμένων Οργανικών Μονάδων των υπηρεσιών του 
Υπουργείου. 

4. Τα θέματα κατάστασης προσωπικού, εξαιρουμένων 
εκείνων που, με την παρούσα, μεταβιβάζονται σε κατώ¬ 
τερα όργανα. 

5. Τη συγκρότηση συνεργείου υπερωριακής εργασί¬ 
ας υπαλλήλων του Υπουργείου, με οποιαδήποτε σχέση 
εργασίας. 

6. Τις αποφάσεις μετακίνησης εκτός έδρας υπαλλήλων, 
με οποιαδήποτε σχέση εργασίας, για εκτέλεση υπηρε¬ 
σίας στο εξωτερικό, υπό την προϋπόθεση προγενέστε¬ 
ρου ορισμού τους ως εκπροσώπων της Υπηρεσίας σε 
προγράμματα, ομάδες εργασίας κ.α. της Ευρωπαϊκής 
Ένωσης ή διεθνών οργανισμών από την Υπουργό καθώς 
και τις αποφάσεις μετακίνησης εκτός έδρας για εκτέλεση 
υπηρεσίας, στο εσωτερικό, των Ειδικών Συμβούλων-Συ- 
νεργατών, μετακλητών και αποσπασμένων υπαλλήλων 
στα Γραφεία Υπουργού, Γενικού Γραμματέα, των Προ¬ 
ϊσταμένων Γενικών Διευθύνσεων και των Προϊσταμέ¬ 
νων οργανικών μονάδων που δεν υπάγονται σε Γενική 
Διεύθυνση. 

7. Τα ερωτήματα για γνωμοδότηση προς το Νομικό 
Συμβούλιο του Κράτους. 

8. Την έγκριση προμήθειας αυτοκινήτων από το ελεύ¬ 
θερο εμπόριο. 

9. Τις αποφάσεις για μεταφορά πιστώσεων εντός των 
μειζόνων κατηγοριών του αυτού ειδικού Φορέα από 
το ποσό των διακοσίων χιλιάδων ευρώ και ενός λε¬ 
πτού (200.000,01) έως το ποσό του ενός εκατομμυρίου 
(1.000.000,00) ευρώ. 

10. Τις προτάσεις προς το Γενικό Λογιστήριο του Κρά¬ 
τους (Γ.Λ.Κ.) για μεταφορά πιστώσεων μεταξύ μειζόνων 
κατηγοριών του αυτού ειδικού φορέα, από το ποσό των 
διακοσίων χιλιάδων ευρώ και ενός λεπτού (200.000,01) 
έως το ποσό του ενός εκατομμυρίου (1.000.000,00) ευρώ. 

11 .Τις προτάσεις προς το Γ.Λ.Κ. για διάθεση πιστώσεων 
από τις πιστώσεις του Γ.Λ.Κ., από το ποσό των διακοσίων 
χιλιάδων ευρώ και ενός λεπτού (200.000,01) έως το ποσό 
του ενός εκατομμυρίου (1.000.000,00) ευρώ. 

12. Τα αιτήματα και τις αποφάσεις αναλήψεων πιστώ¬ 
σεων σε βάρος του τακτικού προϋπολογισμού του αυτού 
ειδικού φορέα, από το ποσό των εξήντα χιλιάδων και 
ενός λεπτού (200.000,01) ευρώ έως του ποσού του ενός 
εκατομμυρίου (1.000.000,00) ευρώ, για κάθε περίπτω¬ 
ση πλην των δαπανών μετακίνησης εκτός έδρας, στο 
εξωτερικό. 

13. Τα αιτήματα και τις εντολές κατανομής χρηματο¬ 
δοτήσεων στις Σ.Α.Ε. του εθνικού σκέλους του Π.Δ.Ε. 
από το ποσό των εξήντα χιλιάδων και ενός λεπτού 
(200.000,01) ευρώ έως του ποσού του ενός εκατομμυ¬ 
ρίου (1.000.000,00) ευρώ. 

14. Τις εγκριτικές επισημειώσεις καθώς και τις εντολές 
προς τους υπολόγους για την καταβολή δαπανών από τα 
χρηματικά εντάλματα προπληρωμής που έχουν εκδοθεί 


στο όνομά τους, από το ποσό των διακοσίων χιλιάδων 
ευρώ και ενός λεπτού (200.000,01) έωςτο ποσό του ενός 
εκατομμυρίου (1.000.000,00) ευρώ, για κάθε περίπτωση. 

15. Τις καταστάσεις δαπάνης, τα διαβιβαστικά και λοι¬ 
πά έγγραφα προς το αρμόδιο όργανο, για την ενταλματο- 
ποίηση και τακτοποίηση των δαπανών, από το ποσό των 
διακοσίων χιλιάδων ευρώ και ενός λεπτού (200.000,01) 
έως το ποσό του ενός εκατομμυρίου (1.000.000,00) ευρώ, 
για κάθε περίπτωση. 

16. Τις αποφάσεις που αφορούν σε δαπάνες, εγκρί¬ 
σεις, προκηρύξεις δημοσίων διαγωνισμών, αποφάσεις 
κατακύρωσης αποτελεσμάτων διαγωνισμών και συμ¬ 
βάσεις καθώς και κάθε σχετικό έγγραφο ή απόφαση 
από το ποσό των διακοσίων χιλιάδων ευρώ και ενός 
λεπτού (200.000,01) έως το ποσό του ενός εκατομμυρί¬ 
ου (1.000.000,00) ευρώ, μη συμπεριλαμβανομένου του 
ΦΠΑ, για κάθε περίπτωση. 

17. Την, μετά τρίτων, κατάρτιση και υπογραφή των συ- 
ναπτομένων συμβάσεων και πράξεων έγκρισης προ¬ 
μηθειών, εκτέλεσης εργασιών και έγκρισης δαπανών, 
καθώς και έκδοσης των σχετικών χρηματικών ενταλμά¬ 
των, από το ποσό των διακοσίων χιλιάδων ευρώ και ενός 
λεπτού (200.000,01) έως το ποσό του ενός εκατομμυρίου 
(1.000.000,00) ευρώ μη συμπεριλαμβανομένου του ΦΠΑ, 
επιφυλασσόμενης στον Υπουργό, της αρμοδιότητας σύ¬ 
ναψης συμβάσεων για τις οποίες απαιτείται νομοθετική 
κύρωση. 

18. Την έγκριση και διοργάνωση συνεδρίων και εκ¬ 
θέσεων. 

19. Την απόφαση καθορισμού της τιμής του Διαρκούς 
Κώδικα Νομοθεσίας. 

20. Τις κανονιστικές αποφάσεις θεμάτων Ηλεκτρονικής 
Διακυβέρνησης. 

21. Τι αποφάσεις ορισμού, κατά περίπτωση, του χρό¬ 
νου έναρξης των Κ.Ε.Π., σύμφωνα με τις διατάξεις της 
παρ. 7 του άρθρου 31 του ν. 3013/2002 (Α' 102) όπως 
κάθε φορά ισχύει. 

22. Τις υπουργικές αποφάσεις με τις οποίες ορίζονται 
οι πληροφορίες που παρέχονται αναφορικά με τις άδειες, 
προσδιορίζονται οι αποκλίσεις που επιτρέπονται σύμ¬ 
φωνα με το ν. 3844/2010 (Α' 63) όπως κάθε φορά ισχύει, 
παρατίθενται τα δικαιολογητικά που απαιτούνται ώστε 
η αίτηση να θεωρείται πλήρης, καθορίζονται οι προθε¬ 
σμίες απάντησης, καθώς και οι προϋποθέσεις χορήγη¬ 
σης της άδειας και ανάκλησής της και ρυθμίζονται τα 
σχετικά θέματα για την εφαρμογή του άρθρου 14 του 
ν. 3844/2010 όπως κάθε φορά ισχύει. 

23. Τις κοινές υπουργικές αποφάσεις εξαίρεσης από 
αναστολή άσκησης επαγγέλματος ελεύθερου επαγγελ- 
ματία για τους ειδικούς συνεργάτες στα Πολιτικά Γραφεία 
Μελών της Κυβέρνησης ή Υφυπουργών, Γενικών Γραμμα¬ 
τέων και Αναπληρωτών Γενικών Γραμματέων. 

24. Τις κοινές υπουργικές αποφάσεις εξαίρεσης από 
αναστολή άσκησης δικηγορίας για πτυχιούχους νομικής 
που προσλαμβάνονται ως Ειδικό Επιστημονικό Προσω¬ 
πικό στα γραφεία Υπουργών, Αναπληρωτών Υπουργών, 
Υφυπουργών, Γενικών Γραμματέων και Αναπληρωτών 
Γενικών Γραμματέων του ν. 4194/2013, άρθρο 31 όπως 

κάθε φορά ισχύει, καθώς και της Γνωμοδότησης του ΝΣΚ 
με αριθμ. 53/2003. 

25. Τις αποφάσεις μετακίνησης υπαλλήλων από Γενική 
Διεύθυνση ή οργανική μονάδα που δεν υπάγεται σε Γε¬ 
νική Διεύθυνση, σε άλλη Γενική Διεύθυνση, ή από Γενική 
Διεύθυνση σε οργανική μονάδα που δεν υπάγεται σε 
Γενική Διεύθυνση ή μετακινήσεις από ή προς οργανικές 
μονάδες που δεν υπάγονται σε Γενικές Διευθύνσεις. 

26. Τη μεταφορά πιστώσεων εντός των μειζόνων κα¬ 
τηγοριών διαφορετικών ειδικών φορέων του προϋπολο¬ 
γισμού των υπηρεσιών του Υπουργείου, καθώς και στην 
περίπτωση που πρόκειται για ειδικό Φορέα Ανεξάρτητης 
Αρχής, από το ποσό των διακοσίων χιλιάδων ευρώ και 
ενός λεπτού (200.000,01) έως το ποσό του ενός εκατομ¬ 
μυρίου (1.000.000,00) ευρώ. 

27. Τις αποφάσεις για μεταβίβαση πιστώσεων στους 
δευτερεύοντες διατάκτες με επιτροπικά εντάλματα πλη¬ 
ρωμής, από το ποσό των διακοσίων χιλιάδων ευρώ και 
ενός λεπτού (200.000,01) έως το ποσό του ενός εκατομ¬ 
μυρίου (1.000.000,00) ευρώ, για κάθε περίπτωση. 

28. Τις αποφάσεις εξαιρετικής ή απευθείας ανάθεσης 
με διαπραγμάτευση και συμβάσεις, καθώς και κάθε σχε¬ 
τικό έγγραφο ή απόφαση, για τις περιπτώσεις που η σχε¬ 
τική δαπάνη είναι από το ποσό των διακοσίων χιλιάδων 
ευρώ και ενός λεπτού (200.000,01) έως το ποσό του ενός 
εκατομμυρίου (1.000.000,00) ευρώ μη συμπεριλαμβανο¬ 
μένου του Φ.Π.Α., για κάθε περίπτωση. 

29. Τις αποφάσεις για μεταφορά πιστώσεων σε άλλους 
φορείς για την κάλυψη των δαπανών που πραγματοποι¬ 
ούνται για λογαριασμό του ιδίου φορέα, από το ποσό των 
διακοσίων χιλιάδων και ενός λεπτού (200.000,01) ευρώ 
έως το ποσό του ενός εκατομμυρίου (1.000.000,000) 
ευρώ. 

30. Τις καταστάσεις δαπάνης, τα διαβιβαστικά και λοι¬ 
πά έγγραφα προς το αρμόδιο όργανο για την τακτοποί¬ 
ηση δαπανών που αφορούν θέματα που άπτονται των 
αρμοδιοτήτωντουΤμήματος Εκκαθάρισης Μισθοδοσίας 
της Δ/νσης Προϋπολογισμού και Δημοσιονομικών Ανα¬ 
φορών της Γενικής Διεύθυνσης Οικονομικών και Διοι¬ 
κητικών Υπηρεσιών, πλην της καταβολής της τακτικής 
μισθοδοσίας του προσωπικού, έως το ποσό των διακο- 
σίων χιλιάδων (200.000,00) ευρώ, για κάθε περίπτωση. 

31. Τα διαδικαστικά έγγραφα που απαιτούνται για την 
αποστολή οποιοσδήποτε προσώπου στο εσωτερικό και 
εξωτερικό για εκτέλεση υπηρεσίας. 

32. Τις κοινές υπουργικές αποφάσεις με τις οποίες κα¬ 
θορίζονται οι γενικοί όροι λειτουργίας για την άσκηση 
οικονομικής δραστηριότητας, κατά λόγο αρμοδιότητας, 
μετά από γνώμη της Επιτροπής Ανταγωνισμού που πρέ¬ 
πει να είναι αντικειμενικά αιτιολογημένη, σε εφαρμογή 
τηςπαρ. 4του άρθρου 5 του ν. 4262/2014 (Α' 114) όπως 
κάθε φορά ισχύει, παράλληλα με την Υπουργό. 

33. Τις κοινές υπουργικές αποφάσεις με τις οποίες μπο¬ 
ρεί να ζητηθεί έκθεση ανάλυσης των συνεπειών ρυθμίσε¬ 
ων του άρθρ. 7 του ν. 4048/2012 όπως κάθε φορά ισχύει, 
στην περίπτωση των γενικών όρων λειτουργίας για την 
άσκηση οικονομικής δραστηριότητας, σε εφαρμογή της 
παρ. 6 του άρθρου 5 του ν. 4262/2014 όπως κάθε φορά 
ισχύει, παράλληλα με την Υπουργό. 


Άρθρο 2 

Μεταβιβάζουμε στους Προϊσταμένους των Γενικών 
Διευθύνσεων το δικαίωμα να υπογράφουν «με εντολή 
Υπουργού» για: 

1. Τις αποφάσεις μετακίνησης των υπαλλήλων εντός 
της ίδιας Γενικής Διεύθυνσης. 

2. Τις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων. 

3. Την έκθεση των απόψεων της διοίκησης ενώπιον 
των αρμόδιων δικαστικών αρχών για θέματα που άπτο- 
νται των αρμοδιοτήτων τους. 

4. Τη χορήγηση αδειών στους Προϊσταμένους Διευ¬ 
θύνσεων και αυτοτελών οργανικών μονάδων οποιου- 
δήποτε επιπέδου που υπάγονται απευθείας στη Γενική 
Διεύθυνση. 

5. Την έγκριση χορήγησης ή μη αντιγράφων εγγράφων 
από το τηρούμενο στη Γενική Διεύθυνση Αρχείο, σύμφω¬ 
να με τις διατάξεις του άρθρου 5 του ν. 2690/1999 (Α' 45), 
όπως κάθε φορά ισχύει, και των άρθρων 4 και 5 του 
ν. 3448/2006 (Α' 57) όπως κάθε φορά ισχύει, καθώς και 
έγκριση χορήγησης αντιγράφων των εγγράφων αυτών, 
συμπεριλαμβανομένης και της έγκρισης γνωστοποίησης 
διοικητικών εγγράφων, σύμφωνα με τις κείμενες διατά¬ 
ξεις, τα οποία περιέχουν απλά προσωπικά δεδομένα ή 
έχουν χαρακτηρισθεί ως εμπιστευτικά. 

6. Την έκδοση γενικών οδηγιών και ερμηνευτικών 
εγκυκλίων που αναφέρονται σε θέματα αρμοδιότητας 
της Γενικής Διεύθυνσης, εφόσον έχουν επιλυθεί ή διευ¬ 
κρινιστεί ή υπάρχει σχετική νομολογία ή γνωμοδότηση 
Ν.Σ.Κ., η οποία έχει γίνει αποδεκτή από τον οικείο Υπουρ¬ 
γό ή το αρμόδιο όργανο. 

7. Την υπόδειξη προς τη Διεύθυνση Διοικητικών Υπη¬ 
ρεσιών υπαλλήλων της Γενικής Διεύθυνσης ως εκπροσώ¬ 
πων σε Συλλογικά Όργανα καθώς και πρόταση για συμ¬ 
μετοχή των υπαλλήλων τους σε συνέδρια, διημερίδες, 
ημερίδες και σεμινάρια στο εσωτερικό ή το εξωτερικό. 

8. Αιτήματα προς τη Διεύθυνση Διοικητικών Υπηρε¬ 
σιών για την αποστολή εγγράφου, με το οποίο θα ζη¬ 
τούνται εκπρόσωποι άλλων φορέων προκειμένου να 
ορισθούν μέλη συλλογικών οργάνων που συνιστώνται 
και συγκροτούνται στο Υπουργείο. 

9. Τα έγγραφα, οδηγίες ή αποφάσεις που αφορούν 
στην εύρυθμη λειτουργία της Γενικής Διεύθυνσης, τις 
ετήσιες απολογιστικές εκθέσεις και τις αποφάσεις στο- 
χοθεσίας της Γενικής Διεύθυνσης. 

10. Τον ορισμό των υπαλλήλων για παρακολούθηση, 
χωρίς εκπαιδευτική άδεια, συνεδρίων, σεμιναρίων και 
εκπαιδευτικών προγραμμάτων εσωτερικού. 

Άρθρο 3 

Μεταβιβάζουμε στους Προϊσταμένους των Διευθύνσε¬ 
ων το δικαίωμα να υπογράφουν «με εντολή Υπουργού» 
για: 

1. Τα έγγραφα, οδηγίες ή αποφάσεις που αφορούν 
στην εύρυθμη λειτουργία της Διεύθυνσης. 

2. Τις ετήσιες απολογιστικές εκθέσεις και τις αποφάσεις 
στοχοθεσίας της Διεύθυνσης. 

3. Τις απαντήσεις σε ερωτήματα για διευκρινίσεις σε 
θέματα της Διεύθυνσης, για τα οποία όμως υπάρχουν 

νομολογιακές λύσεις ή είναι δεδομένη η πρακτική των 
υπηρεσιών του Υπουργείου, καθώς και απαντήσεις σε αι¬ 
τήματα Υπηρεσιών, πολιτών ή υπαλλήλων, με τις οποίες 
παρέχονται πληροφορίες. 

4. Την παροχή στατιστικών στοιχείων και αντιγράφων 
μελετών ή εκθέσεων. 

5. Τις εγκυκλίους που αναφέρονται σε θέματα αρμοδι¬ 
ότητας της Διεύθυνσης, εφόσον έχουν επιλυθεί ή διευ¬ 
κρινιστεί ή υπάρχει σχετική νομολογία ή γνωμοδότηση 
Ν.Σ.Κ., εφόσον έχει γίνει δεκτή από τον οικείο Υπουργό 
ή το αρμόδιο όργανο. 

6. Την έγκριση χορήγησης ή μη αντιγράφων εγγρά¬ 
φων από το τηρούμενο στη Διεύθυνση Αρχείο, σύμφωνα 
με τις διατάξεις του άρθρου 5 του ν. 2690/1999 (Α' 45), 
όπως κάθε φορά ισχύει, και των άρθρων 4 και 5 του 
ν. 3448/2006 (Α' 57) όπως κάθε φορά ισχύει, καθώς και 
έγκριση χορήγησης αντιγράφων των εγγράφων αυτών, 
συμπεριλαμβανομένης και της έγκρισης γνωστοποίησης 
διοικητικών εγγράφων, σύμφωνα με τις κείμενες διατά¬ 
ξεις, τα οποία περιέχουν απλά προσωπικά δεδομένα ή 
έχουν χαρακτηρισθεί ως εμπιστευτικά. 

7. Τη διαβίβαση εγγράφων από Διεύθυνση σε Διεύ¬ 
θυνση. 

Άρθρο 4 

Μεταβιβάζουμε στους Προϊσταμένους των Τμημά¬ 
των καθώς και των Αυτοτελών τμημάτων το δικαίωμα 
να υπογράφουν «με εντολή Υπουργού» για: 

1. Τις απαντήσεις σε ερωτήματα φορέων ή πολιτών 
για τα οποία έχουν ήδη λάβει θέση οι υπηρεσίες του 
Υπουργείου ή έχει προηγηθεί σχετική εγκύκλιος ή είναι 
παγιωμένη η θέση της Υπηρεσίας, με σειρά σχετικών 
απαντήσεων και που έχουν λυθεί με πάγια νομολογία, 
πλην των περιπτώσεων, για τις οποίες εξουσιοδοτούνται 
άλλα υπηρεσιακά όργανα. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή ανακοινώνονται ή κοινο¬ 
ποιούνται αποφάσεις των υπηρεσιών του Υπουργείου 
ή και άλλων φορέων. 

3. Τα διαδικαστικού περιεχομένου έγγραφα, πλην των 
περιπτώσεων για τις οποίες ειδικά εξουσιοδοτούνται 
άλλα υπηρεσιακά όργανα. 

4. Τις βεβαιώσεις και τα πιστοποιητικά, για κάθε νόμιμη 
χρήση, σε θέματα, που, σύμφωνα με το νόμο, είναι δυ¬ 
νατό να βεβαιωθούν από στοιχεία που τηρούνται στην 
Υπηρεσία, εκτός από τις περιπτώσεις για τις οποίες ειδικά 
εξουσιοδοτούνται άλλα υπηρεσιακά όργανα. 

5. Τα έγγραφα μετά οποία διαβιβάζονται στις αρμόδιες 
Υπηρεσίες αναφορές φορέων ή πολιτών, που αναρμόδια 
υποβλήθηκαν στο Υπουργείο. 

6. Τις πράξεις για θέση εγγράφων στο Αρχείο. 

7. Τις αποφάσεις καθορισμού στόχων για τους υπαλ¬ 
λήλους που υπάγονται στο Τμήμα. 

Άρθρο 5 

Μεταβιβάζουμε στους Προϊσταμένους οργανικών 
μονάδων της Γενικής Διεύθυνσης Οικονομικών και Δι¬ 
οικητικών Υπηρεσιών το δικαίωμα να υπογράφουν «με 
εντολή Υπουργού», ως εξής: 


Α. Στον Προϊστάμενο της Γενικής Διεύθυνσης Οικονο¬ 
μικών και Διοικητικών Υπηρεσιών για: 

1. Τα ερωτήματα προς το Υπηρεσιακό Συμβούλιο του 
Υπουργείου για θέματα υπηρεσιακής κατάστασης των 
υπαλλήλων του. 

2. Τις αποφάσεις χορήγησης ή ανάκλησης αδειών 
υπηρεσιακής εκπαίδευσης, τις αποφάσεις χορήγησης 
άδειας για την άσκηση ιδιωτικού έργου με ή χωρίς αμοι¬ 
βή, τις αποφάσεις χορήγησης αδειών άνευ αποδοχών, σε 
υπαλλήλους με οποιαδήποτε σχέση εργασίας, οι οποίες 
εκδίδονται μετά από γνώμη - απλή, σύμφωνη ή ειδικώς 
αιτιολογημένη - του Υπηρεσιακού Συμβουλίου. 

3. Την κύρωση πινάκων προακτέων. 

4. Τον ορισμό των υπαλλήλων για παρακολούθηση, 
χωρίς εκπαιδευτική άδεια, συνεδρίων, σεμιναρίων και 
εκπαιδευτικών προγραμμάτων εσωτερικού. 

5. Τις αποφάσεις μετακίνησης εκτός έδρας υπαλλήλων 
με οποιαδήποτε σχέση εργασίας, για εκτέλεση υπηρε¬ 
σίας στο εσωτερικό. 

6. Τη βεβαίωση πραγματοποίησηςυπερωριακής απα¬ 
σχόλησης του προσωπικού του Υπουργείου. 

7. Τη χορήγηση αδειών στους Προϊσταμένους υπη¬ 
ρεσιακών μονάδων που δεν υπάγονται σε Γενική Διεύ¬ 
θυνση. 

8. Εγκυκλίους για υπηρεσιακά θέματα αρμοδιότητας 
της Γενικής Διεύθυνσης και για την εύρυθμη λειτουργία 
των υπηρεσιών του Υπουργείου. 

9. Συμπληρωματικά έγγραφα προς το Πειθαρχικό Συμ¬ 
βούλιο αναφορικά με την πειθαρχική διαδικασία. 

10. Την έγκριση συμμετοχής υπαλλήλων σε προγράμ¬ 
ματα επιμόρφωσης στο εξωτερικό. 

11. Τη μεταφορά πιστώσεων εντός των μειζόνων κα¬ 
τηγοριών του αυτού ειδικού φορέα, από το ποσό των 
εξήντα χιλιάδων ευρώ και ενός λεπτού (60.000,01) έως 
το ποσό των διακοσίων χιλιάδων (200.000,00) ευρώ. Στη 
περίπτωση αυμβίβαστου, η παρούσα αρμοδιότητα θα 
ασκείται από τον Προϊστάμενο της Δ/νσης Προϋπολο¬ 
γισμού και Δημοσιονομικών Αναφορών. 

12. Τη μεταφορά πιστώσεων εντός των μειζόνων κα¬ 
τηγοριών διαφορετικών ειδικών φορέων του προϋπο¬ 
λογισμού του Υπουργείου, καθώς και στην περίπτωση 
που πρόκειται για ειδικό Φορέα Ανεξάρτητης Αρχής, 
από το ποσό των εξήντα χιλιάδων ευρώ και ενός λε¬ 
πτού (60.000,01) έως το ποσό των διακοσίων χιλιάδων 
(200.000,00) ευρώ. 

13. Τις αποφάσεις για μεταφορά πιστώσεων σε άλλους 
φορείς για την κάλυψη δαπανών που πραγματοποιού¬ 
νται για λογαριασμό του ίδιου φορέα, από το ποσό των 
εξήντα χιλιάδων ευρώ και ενός λεπτού (60.000,01) έως 
το ποσό των διακοσίων χιλιάδων (200.000,00) ευρώ. 

14. Τις προτάσεις προς το Γ.Λ.Κ. για μεταφορά πιστώ¬ 
σεων μεταξύ μειζόνων κατηγοριών του αυτού ειδικού 
φορέα, από το ποσό των εξήντα χιλιάδων ευρώ και ενός 
λεπτού (60.000,01) έως το ποσό των διακοσίων χιλιάδων 
(200.000,00) ευρώ, για κάθε περίπτωση. 

15. Τις προτάσεις προς το Γ.Λ.Κ. για διάθεση πιστώσεων 
από τις πιστώσεις του Γ.Λ.Κ., από το ποσό των εξήντα 
χιλιάδων ευρώ και ενός λεπτού (60.000,01) έως το ποσό 
των διακοσίων χιλιάδων (200.000,00) ευρώ. 

16. Την κατάσταση πρόβλεψης μηνιαίων δαπανών 
προς το αρμόδιο όργανο για την τακτοποίηση δαπανών. 

17. Τα αιτήματα χρηματοδότησης και τις εντολές κα¬ 
τανομής χρηματοδοτήσεων στις Σ.Α.Ε. του συγχρηματο- 
δοτούμενου σκέλους του Π.Δ.Ε. ανεξαρτήτως ποσού και 
του εθνικού σκέλους του Π.Δ.Ε., από το ποσό των εξήντα 
χιλιάδων ευρώ και ενός λεπτού (60.000,01) έως το ποσό 
των διακοσίων χιλιάδων (200.000,00) ευρώ. 

18. Τις αποφάσεις ορισμού υπολόγων χρηματικών 
ενταλμάτων προπληρωμής, ανεξαρτήτως ποσού. 

19. Τις αποφάσεις ορισμού υπολόγων διαχειριστών 
υλικού, εκτός της περίπτωσης που, με την απόφαση 
αυτή, ορίζονται άλλα όργανα. 

20. Τις πράξεις καταλογισμού (άρθρο 33 του 
ν. 2362/1995, όπως κάθε φορά ισχύει). 

21. Τα αιτήματα προς το Γ.Λ.Κ. για αύξηση των διαθέ¬ 
σιμων ποσοστών πιστώσεων από τον τακτικό προϋπο¬ 
λογισμό. 

22. Τις αποφάσεις για έγκριση άρσης φραγής τηλε¬ 
φωνικών συνδέσεων, εσωτερικού και διεθνούς δικτύου, 
δημόσιων υπηρεσιών. 

23. Τις αποφάσεις για την έγκριση υπέρβασηςτου ορί¬ 
ου καυσίμων και λιπαντικών από τα αυτοκίνητα των Υπη¬ 
ρεσιών που υπάγονται στην κοινή υπουργική απόφαση 
129/2534/20-1-2010 (Β' 108) όπως κάθε φορά ισχύει. 

24. Τις τακτικές και έκτακτες δημοσιονομικές εκθέσεις, 
αναφορές καθώς και τα διαβιβαστικά και λοιπά έγγραφα 
με τα οποία υποβάλλονται οικονομικής φύσεως στοιχεία, 
προς το Υπουργείο Οικονομικών, την ΕΛ.ΣΤΑΤ. και κάθε 
άλλο έχοντα αρμοδιότητα φορέα. 

25. Τις αποφάσεις θέσης σε κυκλοφορία και άρσης από 
την κυκλοφορία των αυτοκινήτων που υπάγονται στην 
κοινή υπουργική απόφαση 129/2534/20-1 -2010 (ΒΊ 08), 
όπως κάθε φορά ισχύει, και παράδοσής τους στη Διεύ¬ 
θυνση Διαχείρισης Δημόσιου Υλικού του Υπουργείου 
Οικονομικών για εκποίηση, σύμφωνα με την υπουργι¬ 
κή απόφαση 6400/2060/25-5-1984 (Β' 387), όπως κάθε 
φορά ισχύει. 

26. Την υλοποίηση και εξασφάλιση της απαιτούμε- 
νης χρηματοδότησης για τη συντήρηση του Ολοκλη¬ 
ρωμένου Πληροφοριακού Συστήματος (ΟΠΣ) για την 
υποστήριξη του Ενιαίου Συστήματος Κινητικότητας και 
της βάσης δεδομένων τήρησης του Ψηφιακού Οργα¬ 
νογράμματος της Δημόσιας Διοίκησης και Τοπικής Αυ¬ 
τοδιοίκησης. 

Β. Στον Προϊστάμενο της Διεύθυνσης Προϋπολογι¬ 
σμού και Δημοσιονομικών Αναφορών της ίδιας Γενικής 
Διεύθυνσης για: 

1. Τη μεταφορά πιστώσεων εντός των μειζόνων κατη¬ 
γοριών του αυτού ειδικού φορέα, από το ποσό των πέντε 
χιλιάδων και ενός λεπτού (5.000,01) έως το ποσό των 
εξήντα χιλιάδων (60.000,00) ευρώ, για κάθε περίπτωση. 

2. Τη μεταφορά πιστώσεων εντός των μειζόνων κα¬ 
τηγοριών διαφορετικών ειδικών φορέων του προϋπο¬ 
λογισμού του Υπουργείου, καθώς και στην περίπτωση 
που πρόκειται για ειδικό Φορέα Ανεξάρτητης Αρχής, 
από το ποσό των πέντε χιλιάδων ευρώ και ενός λεπτού 
(5.000,01) έως το ποσό των εξήντα χιλιάδων (60.000,00) 
ευρώ. 


3. Τις αποφάσεις για μεταφορά πιστώσεων σε άλλους 
φορείς για την κάλυψη δαπανών που πραγματοποιού¬ 
νται για λογαριασμό του ίδιου φορέα, από το ποσό των 
πέντε χιλιάδων ευρώ και ενός λεπτού (5.000,01) έως το 
ποσό των εξήντα χιλιάδων (60.000,00) ευρώ. 

4. Τις προτάσεις προς το Γ.Λ.Κ. για μεταφορά πιστώ¬ 
σεων μεταξύ μειζόνων κατηγοριών του αυτού ειδικού 
φορέα από το ποσό των πέντε χιλιάδων ευρώ και ενός 
λεπτού (5.000,01) έως το ποσό των εξήντα χιλιάδων 
(60.000,00) ευρώ, για κάθε περίπτωση. 

5. Τις προτάσεις προς το Γ.Λ.Κ. για διάθεση πιστώσε¬ 
ων από τις πιστώσεις του Γ.Λ.Κ., από το ποσό των πέντε 
χιλιάδων ευρώ και ενός λεπτού (5.000,01) έως το ποσό 
των εξήντα χιλιάδων (60.000,00) ευρώ. 

6. Τα αιτήματα και τις εντολές κατανομής χρηματο¬ 
δοτήσεων στις Σ.Α.Ε. του εθνικού σκέλους του Π.Δ.Ε., 
από το ποσό των πέντε χιλιάδων ευρώ και ενός λεπτού 
(5.000,01) έως το ποσό των εξήντα χιλιάδων (60.000,00) 
ευρώ, για κάθε περίπτωση. 

7. Συμπληρωματικά διαβιβαστικά και λοιπά διευ¬ 
κρινιστικά έγγραφα προς το αρμόδιο όργανο για την 
ενταλματοποίηση και τακτοποίηση των δαπανών, ανε¬ 
ξαρτήτως ποσού. 

Γ. Στον Προϊστάμενο του Τμήματος Τακτικού Προϋ¬ 
πολογισμού και Μεσοπρόθεσμου Πλαισίου Δημοσιο¬ 
νομικής Στρατηγικής της Διεύθυνσης Προϋπολογισμού 
και Δημοσιονομικών Αναφορών της ίδιας Γενικής Διεύ¬ 
θυνσης για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή ανακοινώνονται ή κοινο¬ 
ποιούνται αποφάσεις των υπηρεσιών του Υπουργείου 
ή και άλλων φορέων. 

Δ. Στον Προϊστάμενο του Τμήματος Προϋπολογισμού 
του Προγράμματος Δημοσίων Επενδύσεων της Διεύθυν¬ 
σης Προϋπολογισμού και Δημοσιονομικών Αναφορών 
της ίδιας Γενικής Διεύθυνσης για: 

1. Τα αιτήματα και τις εντολές κατανομής χρηματο¬ 
δοτήσεων στις Σ.Α.Ε. του εθνικού σκέλους του Π.Δ.Ε., 
έως του ποσού των πέντε χιλιάδων (5.000,00) ευρώ, για 
κάθε περίπτωση. 

2. Τα έγγραφα προς τις Ειδικές Υπηρεσίες Διαχείρισης 
των Επιχειρησιακών Προγραμμάτων, για την παροχή 
στοιχείων αναφορικά με τα έργα που χρηματοδοτούνται 
από το Π.Δ.Ε. του Υπουργείου. 

3. Τα έγγραφα προς τους εποπτευόμενους φορείς του 
Υπουργείου για την παροχή στοιχείων, αναφορικά με τα 
έργα που χρηματοδοτούνται από το Π.Δ.Ε. του Υπουρ¬ 
γείου και υλοποιούνται από αυτούς. 

Ε. Στον Προϊστάμενο του Τμήματος Οικονομικής Δια¬ 
χείρισης της Διεύθυνσης Προϋπολογισμού και Δημοσι¬ 
ονομικών Αναφορών της ίδιας Γενικής Διεύθυνσης για: 

Ι.Τη μεταφορά πιστώσεων εντός των μειζόνων κατη¬ 
γοριών του αυτού ειδικού Φορέα έως το ποσό των πέντε 
χιλιάδων (5.000,00) ευρώ, για κάθε περίπτωση. 

2. Τη μεταφορά πιστώσεων εντός των μειζόνων κατη¬ 
γοριών διαφορετικών ειδικών φορέων του προϋπολογι¬ 
σμού του Υπουργείου, καθώς και στην περίπτωση που 
πρόκειται για ειδικό Φορέα Ανεξάρτητης Αρχής έως το 
ποσό των πέντε χιλιάδων (5.000,00) ευρώ. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή ανακοινώνονται ή κοινο¬ 
ποιούνται αποφάσεις των υπηρεσιών του Υπουργείου 
ή και άλλων φορέων. 

ΣΤ. Στον Προϊστάμενο του Τμήματος Οικονομικής 
Παρακολούθησης Εποπτευόμενων Φορέων, Κρατικών 
Ενισχύσεων και Δημοσιονομικών Αναφορών της Διεύ¬ 
θυνσης Προϋπολογισμού και Δημοσιονομικών Αναφο¬ 
ρών της ίδιας Γενικής Διεύθυνσης για: 

1. Τα έγγραφα προς τους ειδικούς φορείς που υπάγο¬ 
νται στον Προϋπολογισμό του Υπουργείου, καθώς και 
τους εποπτευόμενους φορείς του, για την παροχή στοι¬ 
χείων, αναφορικά με την εκτέλεση του προϋπολογισμού 
τους, για την άσκηση του προβλεπόμενου ελεγκτικού και 
εποπτικού έργου της Γενικής Διεύθυνσης Οικονομικών 
και Διοικητικών Υπηρεσιών. 

2. Τα έγγραφα προς τους ειδικούς φορείς που υπά¬ 
γονται στον Προϋπολογισμό του Υπουργείου καθώς 
και τους εποπτευόμενους φορείς του, για την παροχή 
από μέρους τους, των στοιχείων που απαιτούνται για 
την σύνταξη των δημοσιονομικών αναφορών και εκθέ¬ 
σεων αρμοδιότητος του Τμήματος, προς το Υπουργείο 
Οικονομικών, την Ελληνική Στατιστική Αρχή και προς 
κάθε άλλο αρμόδιο από το νόμο φορέα. 

3. Τις κατευθυντήριες οδηγίες προς τους υπαγόμενους 
στον προϋπολογισμό του Υπουργείου ειδικούς φορείς 
και τα εποπτευόμενα από το Υπουργείο, Νομικά Πρό¬ 
σωπα, σύμφωνα με τις υποδείξεις του Υπουργείου Οι¬ 
κονομικών. 

Ζ. Στον Προϊστάμενο του Τμήματος Εκκαθάρισης Απο¬ 
δοχών της Διεύθυνσης Προϋπολογισμού και Δημοσιο¬ 
νομικών Αναφορών της ίδιας Γενικής Διεύθυνσης για: 

1. Τις βεβαιώσεις ασφαλιστικών εισφορών του προσω¬ 
πικού προς τους οικείους ασφαλιστικούς φορείς. 

2. Τις βεβαιώσεις αποδοχών όλων των κατηγοριών 
προσωπικού για φορολογική ή κάθε άλλη νόμιμη χρήση. 

3. Τα έγγραφα αποστολής μηνιαίων μισθοδοτικών 
καταστάσεων και δικαιολογητικών προς το Ελεγκτικό 
Συνέδριο. 

4. Τα έγγραφα μετά οποία αναζητούνται από τα Ασφα- 
λιστικάΤαμεία των υπαλλήλων κρατήσεις αποδοχών και 
εισφορές που έχουν καταβληθεί αχρεωστήτως. 

5. Την αποστολή βεβαιώσεων αποδοχών στην Γενική 
Γραμματεία Πληροφοριακών Συστημάτων του Υπουρ¬ 
γείου Οικονομικών. 

6. Τη βεβαίωση μηνιαίων αποδοχών των υπόχρε¬ 
ων για την υποβολή των υπευθύνων δηλώσεων του 
ν. 1256/1982, όπως κάθε φορά ισχύει, στο Ελεγκτικό 
Συνέδριο. 

7. Τα έγγραφα παροχής στοιχείων για πρόβλεψη δα¬ 
πανών αρμοδιότητας του Τμήματος. 

8. Την υποβολή των προβλεπόμενων από το νόμο φο¬ 
ρολογικών στοιχείων προς τις κατά περίπτωση αρμόδιες 
υπηρεσίες. 

Η. Στον Προϊστάμενο της Διεύθυνσης Προμηθειών, 
Υποδομών και Διαχείρισης Υλικού της Γενικής Διεύθυν¬ 
σης Οικονομικών και Διοικητικών Υπηρεσιών για: 

1 .Τις αποφάσεις εξαιρετικής ή απευθείας ανάθεσης με 
διαπραγμάτευση και συμβάσεις, καθώς και κάθε σχετικό 


έγγραφο ή απόφαση, για τις περιπτώσεις που η σχετι¬ 
κή δαπάνη είναι από το ποσό των πέντε χιλιάδων ευρώ 
και ενός λεπτού (5.000,01) έως το ποσό των διακοσίων 
χιλιάδων (200.000,00) ευρώ μη συμπεριλαμβανομένου 
του ΦΠΑ, για κάθε περίπτωση. 

2. Τις αποφάσεις που αφορούν σε δαπάνες, εγκρίσεις, 
προκηρύξεις δημόσιων διαγωνισμών, αποφάσεις κατα- 
κύρωσης αποτελεσμάτων διαγωνισμών, συμβάσεις, τις 
καταστάσεις δαπάνης και τη διαβίβαση των δικαιολο- 
γητικών για την πληρωμή και εκκαθάριση των δαπα¬ 
νών, καθώς και κάθε σχετικό έγγραφο ή απόφαση, στις 
περιπτώσεις που η σχετική δαπάνη είναι από το ποσό 
των πέντε χιλιάδων ευρώ και ενός λεπτού (5.000,01) έως 
το ποσό των διακοσίων χιλιάδων (200.000,00) ευρώ μη 
συμπεριλαμβανομένου του ΦΠΑ, για κάθε περίπτωση. 

3. Τις αποφάσεις για μεταβίβαση πιστώσεων στους 
δευτερεύοντες διατάκτες με επιτροπικά εντάλματα πλη¬ 
ρωμών, από το ποσό των πέντε χιλιάδων (5.000,01) ευρώ 
έως το ποσό των διακοσίων χιλιάδων (200.000,00) ευρώ, 
για κάθε περίπτωση. 

4. Τις αποφάσεις αναλήψεων πιστώσεων σε βάρος του 
τακτικού προϋπολογισμού, του αυτού ειδικού φορέα, 
από το ποσό των πέντε χιλιάδων (5.000,01) ευρώ έως 
το ποσό των διακοσίων χιλιάδων (200.000,00) ευρώ, για 
κάθε περίπτωση, πλην των δαπανών μετακίνησης εκτός 
έδρας, στο εξωτερικό. 

5. Τις αποφάσεις αναλήψεων πιστώσεων σε βάρος του 
τακτικού προϋπολογισμού, του αυτού ειδικού φορέα, 
που προβλέπεται να βαρύνουν επόμενα έτη πιστώσεων 
από το ποσό των πέντε χιλιάδων (5.000,01) ευρώ έως το 
ποσού των διακοσίων χιλιάδων (200.000,00) ευρώ, για 
κάθε περίπτωση. 

6. Τ ις αποφάσεις ανατροπής ανάληψης υποχρεώσεων 
που δεν έχουν εκτελεστεί εν άλω ή εν μέρει για οποιον- 
δήποτε λόγο στο τέλος του οικείου οικονομικού έτους 
ανεξαρτήτως ποσού, για κάθε περίπτωση. 

7. Τις εγκριτικές επισημειώσεις επί των αιτημάτων 
στο πλαίσιο των χρηματικών ενταλμάτων προπληρω¬ 
μής από το ποσό των πέντε χιλιάδων ευρώ και ενός λε¬ 
πτού (5.000,01) έως το ποσό των διακοσίων χιλιάδων 
(200.000,00) ευρώ, για κάθε περίπτωση. 

8. Τ ις εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής, 
που έχουν εκδοθεί στο όνομά τους, από το ποσό των 
πέντε χιλιάδων και ενός λεπτού (5.000,01) ευρώ έως το 
ποσό των διακοσίων χιλιάδων (200.000,00) ευρώ για 
κάθε περίπτωση. 

9. Τις καταστάσεις δαπάνης και τα διαβιβαστικά και 
λοιπά έγγραφα προς το αρμόδιο όργανο, για την ενταλ- 
ματοποίηση και την τακτοποίηση των δαπανών από το 
ποσό των πέντε χιλιάδων και ενός λεπτού (5.000,01) έως 
του ποσού των διακοσίων χιλιάδων (200.000,00) ευρώ 
για κάθε περίπτωση. 

Σημείωση: Οι αρμοδιότητες των σημείων από 1 έως 9, 
ασκούνται με επιφύλαξη των αρμοδιοτήτων που ασκού¬ 
νται από τον προϊστάμενο της Διεύθυνσης Διοικητικών 
Υπηρεσιών όπως αυτές αναφέρονται στα σημεία 10,11 
και 12 της παραγράφου ΙΓ του άρθρου 5 του παρόντος. 

10. Τις αποφάσεις για ορισμό υπολόγου διαχειριστή: 

α) των αυτοκινήτων του Υπουργείου 

β) των ανταλλακτικών των αυτοκινήτων του Υπουρ¬ 
γείου και κάθε είδους αναλώσιμου ή μη υλικού αυτών, 

γ) καυσίμων και ελαιο-λιπαντικών. 

11. Την έγκριση κίνησης των υπηρεσιακών αυτοκινή¬ 
των όλων των Δημοσίων Υπηρεσιών και των κεντρικών 
υπηρεσιών των Υπουργείων και των Υπηρεσιών όλης της 
Επικράτειας, που υπάγονται στο ν.δ. 2396/1953 (Α' 117) 
όπως κάθε φορά ισχύει και στην κοινή υπουργική από¬ 
φαση 129/2534/2010 (Β' 108), εντός και εκτός των διοι¬ 
κητικών ορίων τους, κατά τις μη εργάσιμες ημέρες και 
ώρες. 

12. Τις αποφάσεις για τη μίσθωση αυτοκινήτων από Δη¬ 
μόσιες Υπηρεσίες, Ν.Π.Δ.Δ. και από Υπηρεσίες που υπά¬ 
γονται στην κοινή υπουργική απόφαση 129/2534/2010 
(Β' 108), σύμφωνα με τις διατάξεις της υπουργικής από¬ 
φασης 5100/1 600/1984 (Β' 387). 

13. Την έγκριση για υπέρβαση του ορίου καυσίμων και 
λιπαντικών από τα αυτοκίνητα του Υπουργείου Διοικη¬ 
τικής Ανασυγκρότησης. 

14. Την έγκριση μεταβίβασης στις Αποκεντρωμένες 
Διοικήσεις πιστώσεων για αντιμετώπιση δαπανών από 
τροχαία ατυχήματα, που προκαλούνται από αυτοκίνητα 
του Δημοσίου. 

15. Τις αποφάσεις για την οδήγηση των κρατικών αυ¬ 
τοκινήτων από υπαλλήλους που δεν κατέχουν οργανική 
θέση οδηγού αυτοκινήτων. 

16. Τις αποφάσεις για έγκριση εγκατάστασης κύριων 
τηλεφωνικών συνδέσεων χωρίς διατάξεις φραγής είτε 
εσωτερικού είτε εξωτερικού του Υπουργείου. 

17. Τις αποφάσεις έγκρισης τηλεφωνικών συνδέσεων 
υπηρεσιών του Υπουργείου. 

18. Τις αποφάσεις για έγκριση προμήθειας και λειτουρ¬ 
γίας κινητών τηλεφωνικών συνδέσεων των υπηρεσιών 
του Υπουργείου. 

19. Τις αποφάσεις για έγκριση χορήγησης συμβατικών 
πινακίδων σε κρατικά αυτοκίνητα και εξαίρεσης από την 
υποχρέωσή τους για διακριτικά γνωρίσματα. 

Θ. Στον Προϊστάμενο του Τμήματος Προμηθειών, Δι¬ 
αχείρισης Υλικού και Εγκαταστάσεων της Διεύθυνσης 
Προμηθειών, Υποδομών και Διαχείρισης Υλικού της ίδιας 
Γενικής Διεύθυνσης για: 

1. Τις αποφάσεις εξαιρετικής ή απευθείας ανάθεσης με 
διαπραγμάτευση και συμβάσεις, καθώς και κάθε σχετικό 
έγγραφο ή απόφαση, αρμοδιότητας του Τμήματος, για 
τις περιπτώσεις που η σχετική δαπάνη δεν υπερβαίνει 
το ποσό των πέντε χιλιάδων (5.000,00) ευρώ μη συμπε¬ 
ριλαμβανομένου ΦΠΑ, για κάθε περίπτωση. 

2. Τις αποφάσεις που αφορούν δαπάνες, εγκρίσεις, 
προκηρύξεις διαγωνισμών, αποφάσεις κατακύρωσης 
αποτελεσμάτων διαγωνισμών, συμβάσεις, τις καταστά¬ 
σεις δαπάνης και τη διαβίβαση των δικαιολογητικών για 
την πληρωμή και εκκαθάριση των δαπανών καθώς και 
κάθε σχετικό με το θέμα έγγραφο ή απόφαση, αρμοδι¬ 
ότητας του Τμήματος, στις περιπτώσεις που η σχετική 
δαπάνη δεν υπερβαίνει το ποσό των πέντε χιλιάδων 
(5.000,00) ευρώ μη συμπεριλαμβανομένου ΦΠΑ, για 
κάθε περίπτωση. 

3. Τις αποφάσεις για μεταβίβαση πιστώσεων στους 
δευτερεύοντες διατάκτες με επιτροπικά εντάλματα πλη¬ 


ρωμών, έως το ποσό των πέντε χιλιάδων (5.000,00) ευρώ, 
για κάθε περίπτωση. 

4. Τις αναλήψεις πιστώσεων κατά την εκτέλεση του 
τακτικού προϋπολογισμού του οικείου φορέα έως το 
ποσό των πέντε χιλιάδων (5.000,00) ευρώ, για κάθε πε¬ 
ρίπτωση πλην των δαπανών μετακίνησης εκτός έδρας, 
στο εξωτερικό 

5. Τις αποφάσεις αναλήψεων πιστώσεων σε βάρος του 
τακτικού προϋπολογισμού, του αυτού ειδικού φορέα, 
που προβλέπεται να βαρύνουν επόμενα έτη πιστώσεων 
έως το ποσό των πέντε χιλιάδων (5.000,00) ευρώ, για 
κάθε περίπτωση. 

6. Τη διαχείριση τηςτήρησηςτου ηλεκτρονικού αρχεί¬ 
ου με όλα τα στοιχεία για τους διαγωνισμούς, τις προσφο¬ 
ρές και τους προμηθευτές μέσω της χρήσης του Εθνικού 
Συστήματος Ηλεκτρονικών Δημοσίων Συμβάσεων. 

7. Την αποστολή απολογιστικών στοιχείων, αρμοδιό¬ 
τητας του Τμήματος, στο Υπουργείο Οικονομίας, Ανά¬ 
πτυξης και Τουρισμού - Γενική Γραμματεία Εμπορίου 
και Προστασίας Καταναλωτή και σε κάθε άλλο αρμόδιο 
φορέα. 

8. Τη διαχείριση των θεμάτων που αφορούν στη μέρι¬ 
μνα για τη συντήρηση και την καθαριότητα των κτιρίων 
και των εγκαταστάσεων των υπηρεσιών του Υπουργείου. 

9. Τις καταστάσεις δαπάνης και τα διαβιβαστικά των 
λοιπών δικαιολογητικών για τον έλεγχο και εκκαθάριση 
των δαπανών, έως ποσό των πέντε χιλιάδων (5.000,00) 
ευρώ, για κάθε περίπτωση. 

10. Τις εντολές προς τους υπολόγους για την καταβολή 
δαπανών, από τα χρηματικά εντάλματα προπληρωμής, 
που έχουν εκδοθεί στο όνομά τους, έως το ποσό των 
πέντε χιλιάδων (5.000,00) ευρώ, για κάθε περίπτωση. 

11. Την συγκέντρωση και υποβολή των προβλεπόμε- 
νων από το νόμο φορολογικών στοιχείων προς τις κατά 
περίπτωση αρμόδιες υπηρεσίες. 

12. Τα έγγραφα σχετικά με τη διαχείριση του συνόλου 
των αναλωσίμων και μη υλικών του Υπουργείου. Κάθε 
έγγραφο για τη συλλογή των απαραίτητων στοιχείων για 
την παρακολούθηση και τον έλεγχο: 

ί) της παροχής έργου για την κάλυψη δαπανών συμ¬ 
βάσεων μίσθωσης έργου με φυσικά πρόσωπα, τα οποία 
έχουν αναλάβει την παραγωγική λειτουργία των Κ.Ε.Π 

π) για τις ταχυδρομικές υπηρεσίες των Κ.Ε.Π και 

Μί) για τα μισθώματα των Κ.Ε.Π. 

13. Τις εγκριτικές επισημειώσεις επί των αιτημάτων 
στο πλαίσιο των χρηματικών ενταλμάτων προπληρω¬ 
μής έωςτο ποσό των πέντε χιλιάδων (5.000,00) ευρώ, μη 
συμπεριλαμβανομένου του ΦΠΑ, για κάθε περίπτωση. 

Σημείωση: Οι αρμοδιότητες των σημείων από 1 έως 9, 
ασκούνται με επιφύλαξη των αρμοδιοτήτων που ασκού¬ 
νται από τον προϊστάμενο της Διεύθυνσης Διοικητικών 
Υπηρεσιών όπως αυτές αναφέρονται στα σημεία 10,11 
και 12 της παραγράφου ΙΓ του άρθρου 5 του παρόντος. 

I. Στον Προϊστάμενο τουΤμήματος Πολιτικής και Επο- 
πτείας Κρατικών Αυτοκινήτων και Τηλεπικοινωνιών της 
Διεύθυνσης Προμηθειών, Υποδομών και Διαχείρισης 
Υλικού της ίδιας Γενικής Διεύθυνσης για: 

1. Τα έγγραφα και τις εντολές για κάθε θέμα σχετικό 
με την κίνηση, χρήση και οδήγηση των αυτοκινήτων 

που ανήκουν στη δύναμη του Υπουργείου, εκτός από 
τις περιπτώσεις εκείνες που ορίζονται με την απόφαση 
αυτή άλλα όργανα. 

2. Τα έγγραφα και τις εντολές για την προμήθεια καυ¬ 
σίμων, ανταλλακτικών, αντικατάσταση κινητήρων καθώς 
και για τη συντήρηση - επισκευή των αυτοκινήτων του 
Υπουργείου σε ιδιωτικό συνεργείο, ανεξάρτητα από το 
ύψος της δαπάνης. 

3. Τα έγγραφα προς τη Διεύθυνση Διαχείρισης Δημόσι¬ 
ου Υλικού του Υπουργείου Οικονομικών για τη δέσμευση 
αυτοκινήτων κυριότητας του Δημοσίου. 

4. Τις αποφάσεις για έγκριση εγκατάστασης κύριων 
τηλεφωνικών συνδέσεων, με διατάξεις φραγής, είτε εσω¬ 
τερικού είτε εξωτερικού του Υπουργείου. 

5. Τις αποφάσεις για έγκριση εγκατάστασης πρόσθε¬ 
των, παράλληλων, εξωκείμενων και ευθειών γραμμών, 
καθώς και δευτερευουσών τηλεφωνικών εγκαταστάσε¬ 
ων, ανεξαρτήτως ποσού (για τις υπηρεσίες του Υπουρ¬ 
γείου). 

6. Την έκδοση δελτίων κίνησης των αυτοκινήτων του 
Υπουργείου. 

7. Την έκδοση των διαδικαστικού περιεχομένου εγ¬ 
γράφων για τη χορήγηση από την αρμόδια Διεύθυνση 
Μεταφορών και Επικοινωνιώντης οικείας Περιφερειακής 
Ενότητας κρατικών πινακίδων των αυτοκινήτων που πα- 
ραχωρούνται και ανήκουν στη δύναμη του Υπουργείου 
καθώς και των εγγράφων για την έκδοση δελτίου Τεχνι¬ 
κού Ελέγχου και κάρτας καυσαερίων. 

8. Τις εντολές - διαταγές μετακίνησης εκτός έδρας, 
για εκτέλεση υπηρεσίας, των οδηγών αυτοκινήτων με 
οποιαδήποτε σχέση εργασίας. 

9. Τις εντολές για τον ανεφοδιασμό με καύσιμα και 
κάθε έγγραφο σχετικά με τον ανεφοδιασμό με καύσιμα. 

10. Τις αποφάσεις για έγκριση μεταφοράς κυρίων τη¬ 
λεφωνικών συνδέσεων του Υπουργείου. 

ΙΑ. Στον Προϊστάμενο του Τμήματος Εκτέλεσης Προ¬ 
γραμμάτων της Διεύθυνσης Προμηθειών, Υποδομών και 
Διαχείρισης Υλικού της ίδιας Γενικής Διεύθυνσης για: 

1 .Τις αποφάσεις εξαιρετικής ή απευθείας ανάθεσης με 
διαπραγμάτευση και συμβάσεις των έργων και υποέρ- 
γων στο πλαίσιο της εκτέλεσης οριζόντιων πράξεων για 
τις οποίες έχει οριστεί δικαιούχος το Υπουργείο καθώς 
και κάθε σχετικό έγγραφο ή απόφαση, αρμοδιότητας 
τουΤμήματος, για τις περιπτώσεις που η σχετική δαπάνη 
δεν υπερβαίνει το ποσό των πέντε χιλιάδων (5.000,00) 
ευρώ μη συμπεριλαμβανομένου του ΦΠΑ, για κάθε πε¬ 
ρίπτωση. 

2. Τις αποφάσεις που αφορούν σε δαπάνες, εγκρίσεις, 
προκηρύξεις διαγωνισμών, αποφάσεις κατακύρωσης 
αποτελεσμάτων διαγωνισμών και συμβάσεις των έρ¬ 
γων και υποέργων στο πλαίσιο της εκτέλεσης οριζόντι¬ 
ων πράξεων για τις οποίες έχει οριστεί δικαιούχος το 
Υπουργείου καθώς και κάθε σχετικό με το θέμα έγγραφο 
ή απόφαση, αρμοδιότηταςτουΤμήματος, στιςπεριπτώ- 
σεις που η σχετική δαπάνη δεν υπερβαίνει το ποσό των 
πέντε χιλιάδων (5.000,00) ευρώ, μη συμπεριλαμβανομέ¬ 
νου του ΦΠΑ, για κάθε περίπτωση. 

3. Την αποστολή απολογιστικών στοιχείων, αρμοδιό¬ 
τητας του Τμήματος, στο Υπουργείο Οικονομίας, Ανά¬ 


πτυξης και Τουρισμού - Γενική Γραμματεία Εμπορίου 
και Προστασίας Καταναλωτή και σε κάθε άλλο αρμόδιο 
φορέα. 

ΙΒ.Στον Προϊστάμενο τουΤμήματος Διαρκούς Κώδικα 
Νομοθεσίας - «Ραπτάρχης» της Διεύθυνσης Προμηθει¬ 
ών, Υποδομών και Διαχείρισης Υλικού της ίδιας Γενικής 
Διεύθυνσης για: 

1. Τη γνωστοποίηση διακοπής αποστολής τευχών 
«ΠΑΝΔΕΚΤΗ» σε όσους συνδρομητές δεν εξοφλούν τις 
συνδρομές τους. 

2. Τις βεβαιώσεις οφειλής συνδρομητών που αποστέλ- 
λονται στις αρμόδιες Δ.Ο.Υ. (ν.δ. 356/1974, όπως κάθε 
φορά ισχύει) για είσπραξη των χρεών από αυτές. 

3. Τις ετήσιες συγκεντρωτικές καταστάσεις τιμολογίων 
πώλησης που κατατίθενται στην αρμόδια Δ.Ο.Υ. 

4. Τ ις περιοδικές εκκαθαρίσεις Φ.Π.Α. καθώς και ετήσια 
εκκαθαριστική δήλωση Φ.Π.Α.. 

5. Τα σημειώματα προς Δ.Ο.Υ. για θεώρηση στοιχείων 
Κ.Φ.Σ. 

ΙΓ. Στον Προϊστάμενο της Διεύθυνσης Διοικητικών 
Υπηρεσιών της Γενικής Διεύθυνσης Οικονομικών και 
Διοικητικών Υπηρεσιών για: 

1. Τα έγγραφα ανακοινώσεων διορισμού στο Γραφείο 
της Υπουργού και του Γενικού Γραμματέα, καθώς και τις 
αποφάσεις χορήγησης επιδομάτων και αδειών (μητρότη¬ 
τας, ανατροφής, αναρρωτικών αδειών) σε μετακλητούς 
υπαλλήλους όλων των βαθμών. 

2. Τ ις περιλήψεις αποφάσεων και πράξεων που δη μο- 
σιεύονται στην Εφημερίδα της Κυβερνήσεως και στον 
ημερήσιοΤύπο, καθώς και τις εντολές δημοσίευσης στην 
Εφημερίδα της Κυβερνήσεως Προεδρικών Διαταγμάτων 
και λοιπών πράξεων. 

3. Κάθε σχετικό έγγραφο ή απόφαση που αφορά στην 
υπηρεσιακή κατάσταση των υπαλλήλων, εκτός από τις 
περιπτώσεις εκείνες που ορίζονται, με την απόφαση 
αυτή, άλλα όργανα. 

4. Τη βαθμολογική κατάταξη ή ένταξη του προσωπικού 
των υπηρεσιών του Υπουργείου με οποιαδήποτε σχέση 
εργασίας. 

5. Τα έγγραφα προς το Γ.Λ.Κ. για αυξομείωση και εγ¬ 
γραφή προβλέψεων θέσεων προσωπικού. 

6. Τ ις ανακοινώσεις αποφάσεων διορισμού ή πρόσλη¬ 
ψης προσωπικού. 

7. Τις καταστάσεις του άρθρου 88 παρ. 1 του 
ν. 3528/2007 όπως κάθε φορά ισχύει. 

8. Τ ις απαντήσεις σε αιτήματα υπαλλήλων για την υπη¬ 
ρεσιακή τους κατάσταση. 

9. Την αλληλογραφία με Φορείς του Δημόσιου Τομέα 
για υπηρεσιακά θέματα. 

10. Τις καταστάσεις δαπάνης, τα διαβιβαστικά και λοι¬ 
πά έγγραφα προς το αρμόδιο όργανο για την τακτοποί¬ 
ηση δαπανών που αφορούν θέματα που άπτονται των 
αρμοδιοτήτων τουΤμήματος Εκκαθάρισης Μισθοδοσίας 
τηςΔ/νσης Προϋπολογισμού και Δημοσιονομικών Ανα¬ 
φορών της Γενικής Διεύθυνσης Οικονομικών και Διοι¬ 
κητικών Υπηρεσιών, πλην της καταβολής της τακτικής 
μισθοδοσίας του προσωπικού, έως το ποσό των διακο- 
σίων χιλιάδων (200.000,00) ευρώ, για κάθε περίπτωση. 

11. Τα διαδικαστικά έγγραφα που απαιτούνται για την 
αποστολή οποιουδήποτε προσώπου στο εντός και εκτός 
έδρας για εκτέλεση υπηρεσίας. 

12. Τις αναλήψεις πιστώσεων κατά την εκτέλεση του 
τακτικού προϋπολογισμού του οικείου φορέα έως το 
ποσό των διακοσίων χιλιάδων (200.000,00) ευρώ, για την 
πραγματοποίηση δαπανών που αφορούν την καταβολή 
των τακτικών και έκτακτων αποδοχών, αποζημιώσεων 
και παροχών στο προσωπικό. 

ΙΔ. Στον ΠροϊστάμενοτουΤμήματος Ανθρώπινου Δυ¬ 
ναμικού και Οργάνωσης της Διεύθυνσης Διοικητικών 
Υπηρεσιών της ίδιας Γενικής Διεύθυνσης για: 

Ι.Τα πιστοποιητικά ή βεβαιώσεις για την υπηρεσιακή 
κατάσταση των εν ενεργεία και συνταξιούχων υπαλλή¬ 
λων του Υπουργείου και γενικά πιστοποιητικά και βεβαι¬ 
ώσεις για θέματα που είναι δυνατό να βεβαιωθούν από 
στοιχεία που τηρούνται στη Διεύθυνση. 

2. Τις αποφάσεις χορήγησης αδειών χωρίς αποδοχές 
για τις οποίες δεν απαιτείται προηγουμένως γνώμη του 
Υπηρεσιακού Συμβουλίου, μητρότητας, ανατροφής 
στους υπαλλήλους με οποιαδήποτε σχέση εργασίας, 
εκτός των μετακλητών υπαλλήλων. 

3. Τις αποφάσεις χορήγησης αναρρωτικών αδειών 
στους υπαλλήλους με οποιαδήποτε σχέση εργασίας 
καθώς και τα έγγραφα παραπομπής των υπαλλήλων 
για υγειονομική εξέταση. 

4. Τα έγγραφα για την αποστολή στοιχείων που αφο¬ 
ρούν σε επιπρόσθετη αμοιβή των υπαλλήλων προς το 
Ελεγκτικό Συνέδριο. 

5. Τα ερωτήματα προς τις υπηρεσίες για την εξακρίβω¬ 
ση της συνδρομής των προϋποθέσεων που απαιτούνται 
για την διάθεση υπαλλήλων του δημοσίου τομέα σε γρα¬ 
φεία Βουλευτών, Ελλήνων Βουλευτών του Ευρωπαϊκού 
Κοινοβουλίου, Κομμάτων της Βουλής. 

ΙΕ. Στον Προϊστάμενο τουΤμήματος Γραμματείας και 
Παροχής Πληροφοριών της Διεύθυνσης Διοικητικών 
Υπηρεσιών της ίδιας Γενικής Διεύθυνσης για: 

Ι.Την επικύρωση αντιγράφων εγγράφων των εισερ¬ 
χομένων και εξερχομένων εγγράφων διαβαθμισμένης ή 
αδιαβάθμητης αλληλογραφίας. 

2. Τα έγγραφα που είναι απαραίτητα για τη διακίνηση 
και τη διεκπεραίωση της αλληλογραφίας της Υπηρεσίας. 

3. Τη θεώρηση του γνησίου της υπογραφής. 

4. Τις επικυρώσεις αντιγράφων εγγράφων και φωτοα¬ 
ντιγράφων ιδιωτικών εγγράφων ή εγγράφων που έχουν 
εκδοθεί από αλλοδαπές αρχές, από ακριβή αντίγραφα 
αυτών, εφόσον έχουν επικυρωθεί από δικηγόρο, καθώς 
και τις επικυρώσεις αντιγράφων ελληνικών διοικητικών 
εγγράφων από το πρωτότυπο ή το ακριβές αντίγραφο 
της εκδούσας Αρχής. 

ΙΣΤ. Στον Προϊστάμενο του Τμήματος Πολιτικής Σχε¬ 
δίασης Εκτάκτου Ανάγκης (Π.Σ.Ε.Α.) της Διεύθυνσης Δι¬ 
οικητικών Υπηρεσιών της ίδιας Γενικής Διεύθυνσης για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα που αναφέρονται σε θέματα εξουσιοδό¬ 
τησης υπαλλήλων για το χειρισμό Διαβαθμισμένου Υλι¬ 
κού καθώς και τις σχετικές αποφάσεις εξουσιοδότησης, 
εφόσον συντρέχουν οι απαιτούμενες προϋποθέσεις από 
τους κανονισμούς ασφάλειας. 


2. Τις αποφάσεις και έγγραφα που αναφέρονται στην 
οργάνωση της Πολιτικής Άμυνας των Δημόσιων Ανε¬ 
ξάρτητων Ιδρυμάτων αρμοδιότητας του Υπουργείου. 

3. Τα έγγραφα, για τα οποία απαιτείται η συνεργασία 
και άλλων Δημόσιων Πολιτικών ή Στρατιωτικών Υπη¬ 
ρεσιών. 

4. Τις πράξεις θέσης εγγράφων στο αρχείο, εφόσον 
έχει ολοκληρωθεί η σχετική αλληλογραφία, καθώς και 
τις πράξεις επιστροφής, μέσω του αρχείου, εγγράφων 
τα οποία χαρακτηρίζονται με την ένδειξη «Αρχείο - Επι- 
στρεπτέο». 

5. Τα έγγραφα που αναφέρονται στην οργάνωση, προ- 
παρασκευή και κινητοποίηση των Πολιτικών Δυνάμεων 
αρμοδιότητας του Υπουργείου. 

6. Τα έγγραφα που αναφέρονται στο συντονισμό 
όλων των ενεργειών των Υπηρεσιών αρμοδιότητας του 
Υπουργείου για θέματα Π.Σ.Ε.Α. 

7. Τις εκθέσεις για την πρόοδο της Διεύθυνσης Π.Σ.Ε.Α, 
καθώς και των εκθέσεων των ασκήσεων Π.Σ.Ε.Α. 

8. Τα έγγραφα που αναφέρονται στην εξασφάλιση 
αναγκαίων μέσων, υλικών, εφοδίων και πιστώσεων για 
την υποστήριξη των σχεδίων της Π.Σ.Ε.Α. 

ΙΗ. Στον Προϊστάμενο του Τμήματος Διεθνών Σχέσεων 
της Διεύθυνσης Διοικητικών Υπηρεσιών της ίδιας Γενικής 
Διεύθυνσης για: 

1. Την εισήγηση για τον ορισμό υπαλλήλων για συμμε¬ 
τοχή τους σε συλλογικά όργανα ή συνέδρια άλλων φο¬ 
ρέων, ως εκπροσώπων του Υπουργείου στο εξωτερικό. 

2. Την εισήγηση για θέματα ευρωπαϊκών και διεθνών 
προγραμμάτων και συνεργασιών, κατά λόγο αρμοδιό¬ 
τητας. 

3. Την εισήγηση για την έγκριση και διοργάνωση συνε¬ 
δρίων και εκθέσεων, κατά λόγο αρμοδιότητας. 

4. Την εισήγηση για τις αποφάσεις που αφορούν στη 
συνεργασία και σύγκληση συσκέψεων με εκπροσώπους 
άλλων Υπουργείων για θέματα της Ε.Ε. και άλλων διε¬ 
θνών οργανισμών. 

ΙΘ. Στον Ελεγκτή Ιατρό της Διεύθυνσης Διοικητικών 
Υπηρεσιών της ίδιας Γενικής Διεύθυνσης για: 

Ι.Την απολογιστική ενημέρωση μετά από την επιτόπια 
επίσκεψη ασθενών υπαλλήλων που πραγματοποιείται 
κατόπιν σχετικού ενημερωτικού σημειώματος της Δι¬ 
εύθυνσης Διοικητικών Υπηρεσιών. 

Άρθρο 6 

Μεταβιβάζουμε στους Προϊσταμένους οργανικών μο¬ 
νάδων της Γενικής Διεύθυνσης Μεταρρυθμιστικής Πολι¬ 
τικής και Ηλεκτρονικής Διακυβέρνησης το δικαίωμα να 
υπογράφουν «με εντολή Υπουργού», ως εξής: 

Α. Στον Προϊστάμενο της Γενικής Διεύθυνσης Μεταρ- 
ρυθμιστικής Πολιτικής και Ηλεκτρονικής Διακυβέρνησης 
για: 

Ι.Τις κοινές υπουργικές αποφάσεις με τις οποίες κα¬ 
θορίζονται οι διοικητικές πράξεις οι οποίες τεκμαίρεται 
ότι έχουν εκδοθεί σύμφωνα με το σχετικό αίτημα, εάν 
έχει παρέλθει άπρακτη συγκεκριμένη προθεσμία από 
την υποβολή την αίτησης και υπό την προϋπόθεση ότι 
οι σχετικές πράξεις δεν δημοσιεύονται στην Εφημερίδα 
της Κυβερνήσεως. Με τις αποφάσεις αυτές καθορίζονται 

και οι τρόποι ενημέρωσης των ενδιαφερομένων τρίτων 
(παρ. 4, άρθρ. 10, ν. 3230/2004, Α' 44 όπως κάθε φορά 
ισχύει). 

2. Τις κοινές υπουργικές αποφάσεις με τις οποίες καθο¬ 
ρίζονται οι Υπηρεσίες στις οποίες εφαρμόζεται η αυτε- 
πάγγελτη αναζήτηση δικαιολογητικών και οι κατηγορίες 
δικαιολογητικών, τα οποία από τη φύση τους δεν είναι 
δυνατό να αναζητηθούν αυτεπαγγέλτως καθώς και κάθε 
σχετική λεπτομέρεια (περ. γ της παρ. 6 του ν. 2690/1999 
Α' 45) όπως κάθε φορά ισχύει. 

3. Τις κοινές υπουργικές αποφάσεις με τις οποίες κα¬ 
θορίζονται τα δικαιολογητικά, τα οποία οι αρμόδιες για 
την έκδοση της τελικής διοικητικής πράξης Υπηρεσίες 
είναι υποχρεωμένες να αναζητούν αυτεπάγγελτα, χωρίς 
να απαιτείται εξουσιοδότηση του πολίτη (περ. δ της παρ. 

6 του ν. 2690/1999 όπως κάθε φορά ισχύει). 

4. Τ ις κοινές υπουργικές αποφάσεις με τις οποίες μπο¬ 
ρεί να καταργείται η υποχρέωση υποβολής δικαιολογη- 
τικών, όταν αυτά έχουν ήδη κατατεθεί σε άλλη Υπηρεσία, 
οι ενέργειες της οποίας αποτελούν αναγκαία προϋπόθε¬ 
ση των επόμενων σταδίων της διοικητικής διαδικασίας 
(παρ 4α, αρθρ. 6, ν. 3242/2004, Α' 102 όπως κάθε φορά 
ισχύει). 

5. Τις κοινές υπουργικές αποφάσεις με τις οποίες είναι 
δυνατή, προκειμένου για ανανέωση άδειας, η κατάργη¬ 
ση δικαιολογητικών, εφόσον αυτά δεν αναφέρονται σε 
στοιχεία των οποίων πιθανολογείται η μεταβολή μετά 
τη λήξη του χρόνου ισχύος της αρχικής άδειας (παρ. 4β, 
αρθρ. 6, ν. 3242/2004, Α' 102 όπως κάθε φορά ισχύει). 

6. Τις κοινές υπουργικές αποφάσεις με τις οποίες, μετά 
τη λήξη της διαβούλευσης, είτε διακόπτεται η διαδικασία 
έκδοσης γενικών όρων λειτουργίας για συγκεκριμένη 
οικονομική δραστηριότητα ή για δέσμη ομοειδών οικο¬ 
νομικών δραστηριοτήτων, εφόσον δεν δικαιολογείται η 
υιοθέτηση γενικών όρων λειτουργίας για την προστασία 
συγκεκριμένου δημόσιου συμφέροντος είτε συνεχίζεται 
για όλες ή για κάποιες από αυτές, σε εφαρμογή της παρ. 

7 του άρθρου 5 του ν. 4262/2014 όπως κάθε φορά ισχύει. 

7. Τ ις κοινές υπουργικές αποφάσεις με τις οποίες ορί¬ 
ζεται ότι δεν πληρούνται οι προϋποθέσεις να υπαχθεί 
συγκεκριμένη οικονομική δραστηριότητα σε καθεστώς 
προηγούμενης έγκρισης λειτουργίας, σε εφαρμογή της 
παρ. 9 του άρθρου 7 του ν. 4262/2014 όπως κάθε φορά 
ισχύει. 

8. Τις κοινές υπουργικές αποφάσεις με τις οποίες κα¬ 
θορίζεται κάθε αναγκαία λεπτομέρεια σχετικά με τη δη¬ 
μοσιότητα των εγγράφων που δημοσιεύονται στην Κε¬ 
ντρική Διαδικτυακή Πύλη Οικονομικής Δραστηριότητας, 
σύμφωνα με τον ν. 4262/2014 όπως κάθε φορά ισχύει, 
και τον τρόπο και τους όρους ή τους περιορισμούς πρό¬ 
σβασης σε αυτά, σε εφαρμογή της παρ. 5 του άρθρου 25 
του ν. 4262/2014 όπως κάθε φορά ισχύει. 

9. Τ ις υπουργικές αποφάσεις σχετικά με τη μεταβίβαση 
αρμοδιότητας καθορισμού ωραρίου και ωραρίου εισό¬ 
δου κοινού σε οικείους Υπουργούς, σε εφαρμογή της 
παρ. 6 του άρθρου 1 του ν. 1157/1981 (Α' 126) όπως 
κάθε φορά ισχύει. 

10. Τις κοινές υπουργικές αποφάσεις ορισμού διαφο¬ 
ρετικής προθεσμίας για τη διεκπεραίωση υποθέσεων 


πολιτών, εφόσον το επιβάλλουν ειδικοί λόγοι, σύμφωνα 
με τις διατάξεις του άρθρου 6 παρ. 1 του ν. 3242/2004 
όπως κάθε φορά ισχύει. 

11 .Τις κοινές υπουργικές αποφάσεις για τη διατήρηση 
της απαίτησης υποβολής πρωτοτύπων εγγράφων, που 
έχουν εκδοθεί από δημόσιες υπηρεσίες και φορείς, σύμ¬ 
φωνα με τις διατάξεις του άρθρου 1 παρ. 2 περ. δ' του 
ν. 4250/2014 (Α' 74) όπως κάθε φορά ισχύει. 

12.Το σχεδίασμά και λειτουργία του Ολοκληρωμένου 
Πληροφοριακού Συστήματος για την υποστήριξη του 
ενιαίου συστήματος κινητικότητας και της τήρησης της 
βάσης δεδομένων του Ψηφιακού Οργανογράμματος της 
Δημόσιας Διοίκησης και Τοπικής Αυτοδιοίκησης. 

Β. Στον Προϊστάμενο της Διεύθυνσης Οργανωτικών 
Μεταρρυθμίσεων της Γενικής Διεύθυνσης Μεταρρυθμι- 
στικής Πολιτικής και Ηλεκτρονικής Διακυβέρνησης για: 

1. Τα έγγραφα, οδηγίες ή αποφάσεις που αφορούν 
στην εύρυθμη λειτουργία της Διεύθυνσης Οργανωτικών 
Μεταρρυθμίσεων. 

2. Τ ις ετήσιες απολογιστικές εκθέσεις της Διεύθυνσης 
Οργανωτικών Μεταρρυθμίσεων. 

3. Τις απαντήσεις σε ερωτήματα για διευκρινίσεις σε 
θέματα όπως η διαμόρφωση σχεδίων αξιολόγησης των 
δομών της δημόσιας διοίκησης με στόχο την αναδιάρ¬ 
θρωσή της, η υλοποίηση των εκπονούμενων μεταρρυθ- 
μιστικών δράσεων, η παρακολούθηση της τήρησής τους, 
η αξιολόγηση των δράσεων, η εφαρμογή συστημάτων 
Διοίκησης Ολικής Ποιότητας καθώς και η αξιολόγηση 
της αποτελεσματικότητας και της αποδοτικότητας των 
δημοσίων υπηρεσιών, για τα οποία είναι δεδομένη η 
πρακτική του Υπουργείου, καθώς και σχετικές απαντή¬ 
σεις σε αιτήματα Υπηρεσιών, πολιτών ή υπαλλήλων, με 
τις οποίες παρέχονται πληροφορίες. 

4. Κάθε έγγραφο για τη συλλογή των απαραίτητων 
στοιχείων για την εισήγηση προτάσεων και μέτρων 
βελτίωσης για τη διαμόρφωση σχεδίων αξιολόγησης 
των δομών της δημόσιας διοίκησης με στόχο την ανα¬ 
διάρθρωσή της, την υλοποίηση και το συντονισμό των 
εκπονούμενων μεταρρυθμιστικών δράσεων, την πα¬ 
ρακολούθηση της τήρησής τους, την αξιολόγηση των 
δράσεων, τη διαμόρφωση πολιτικών για την εφαρμογή 
συστημάτων Διοίκησης Ολικής Ποιότητας καθώς και για 
το σχεδίασμά πολιτικών αναφορικά με την αξιολόγηση 
της αποτελεσματικότητας και της αποδοτικότητας των 
δημοσίων υπηρεσιών. 

5. Την παροχή στατιστικών στοιχείων και αντιγράφων 
μελετών ή εκθέσεων για θέματα της Διεύθυνσης Οργα¬ 
νωτικών Μεταρρυθμίσεων. 

6. Τις εγκυκλίους που αναφέρονται σε θέματα αρμοδι¬ 
ότητας της Διεύθυνσης Οργανωτικών Μεταρρυθμίσεων, 
εφόσον έχουν επιλυθεί ή διευκρινιστεί ή υπάρχει σχετι¬ 
κή νομολογία ή γνωμοδότηση Ν.Σ.Κ., εφόσον έχει γίνει 
δεκτή από τον οικείο Υπουργό ή το αρμόδιο όργανο 
εξαιρουμένων εκείνων που με την παρούσα μεταβιβά¬ 
ζονται σε κατώτερα όργανα. 

7. Τις αρμοδιότητες της συσταθείσας με το δεύτερο 
εδάφιο της παρ. 8 του άρθρου 18 του ν. 4314/2014 
(Α' 265) «Επιτελική Δομής ΕΣΠΑ του Υπουργείου Διοι¬ 
κητικής Μεταρρύθμισης και Ηλεκτρονικής Διακυβέρ¬ 
νησης». 




Τεύχος Β' 171/26.01.2017 

Γ. Στον Προϊστάμενο τουΤμήματος Στρατηγικού Σχε- 
διασμού και Ανάλυσης Πολιτικών Διοικητικής Μεταρ¬ 
ρύθμισης της Διεύθυνσης Οργανωτικών Μεταρρυθμί¬ 
σεων της ίδιας Γενικής Διεύθυνσης για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες για την έκδοση των κατά πε¬ 
ρίπτωση υπουργικών αποφάσεων (Υ.Α.) ή κοινών υπουρ¬ 
γικών αποφάσεων (Κ.Υ.Α.) αρμοδιότητας του Τμήματος. 

2.Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα μετά οποία ζητούνται ή 
παρέχονται πληροφορίες για τη συγκέντρωση των απαι- 
τούμενων στοιχείων για την εκπόνηση και αξιολόγηση 
δράσεων, αρμοδιότητας του Τ μήματος. 

Δ.Στον Προϊστάμενο τουΤμήματος Παρακολούθησης 
και Αξιολόγησης Πολιτικών και Προγραμμάτων Διοικη¬ 
τικής Μεταρρύθμισης της Διεύθυνσης Οργανωτικών 
Μεταρρυθμίσεων της ίδιας Γενικής Διεύθυνσης για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία αναφορικά με: 
α) τον έλεγχο, την παρακολούθηση και την αξιολόγηση 
της εφαρμογής των πολιτικών και των μεταρρυθμιστι- 
κών δράσεων για τη δημόσια διοίκηση, β) τα εργαλεία 
και το περιεχόμενο των αναφορών προόδου σχετικά με 
την εφαρμογή των πολιτικών και των μεταρρυθμιστικών 
δράσεων για τη δημόσια διοίκηση, γ) τα εργαλεία και 
το περιεχόμενο της ετήσιας έκθεσης για το Πρόγραμ¬ 
μα «Διοικητική Μεταρρύθμιση», δ) την αξιολόγηση των 
εφαρμοζόμενων πολιτικών και προγραμμάτων για τη 
διοικητική μεταρρύθμιση, ε) τις προτάσεις για τη βελτί¬ 
ωση των μεθόδων ελέγχου, παρακολούθησης και αξι¬ 
ολόγησης των πολιτικών αυτών, στ) για την εκπόνηση 
και αξιολόγηση δράσεων, αρμοδιότητας του Τμήματος. 

2.Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες για την έκδοση των κατά πε¬ 
ρίπτωση υπουργικών αποφάσεων (Υ.Α.) ή κοινών υπουρ¬ 
γικών αποφάσεων (Κ.Υ.Α.) αρμοδιότητας του Τ μήματος. 

Ε. Στον Προϊστάμενο του Τμήματος Οργάνωσης και 
Αξιολόγησης Δομών της Διεύθυνσης Οργανωτικών Με¬ 
ταρρυθμίσεων της ίδιας Γενικής Διεύθυνσης για: 

1 .Τις εγκυκλίους για την επικαιροποίηση του Μητρώου 
Υπηρεσιών και Φορέων της Ελληνικής Διοίκησης. 

2. Τις απαντήσεις με τις οποίες παρέχονται πληροφορί¬ 
ες σε ερωτήματα αναφορικά με ζητήματα οριοθέτησης 
του δημόσιου τομέα. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες αναφορικά με: α) τη διαμόρ¬ 
φωση, εφαρμογή και παρακολούθηση της δημόσιας 
πολιτικής οργανωτικού σχεδιασμού και αξιολόγησης 
των δομών των δημοσίων υπηρεσιών και φορέων, β) 
τον εντοπισμό των καλύτερων πρακτικών σε θέματα 
στοχοθεσίας και δεικτών μέτρησης αποδοτικότητας, 
αποτελεσματικότητας και ποιότητας καθώς και της πα¬ 
ρακολούθησης της εφαρμογής αυτών και αξιολόγησης 
των αποτελεσμάτων τους, γ) τα εργαλεία σχεδιασμού και 
εφαρμογής πολιτικών αυτοαξιολόγησης των δημοσίων 


υπηρεσιών δ) τα εργαλεία διαμόρφωσης και εφαρμογής 
της δημοσίας πολιτικής σχετικά με τη μέτρηση της απο¬ 
τελεσματικότητας και αποδοτικότητας των υπηρεσιών 
και τη συγκριτική επίδοση αυτών, ε) τα εργαλεία σχεδι- 
ασμού και εφαρμογής της δημόσιας πολιτικής για την 
οργάνωση και λειτουργία του αποκεντρωτικού συστή¬ 
ματος και στ) την εκπόνηση και αξιολόγηση δράσεων, 
αρμοδιότητας του Τ μήματος. 

4.Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίεςγιατην έκδοση των κατά πε¬ 
ρίπτωση υπουργικών αποφάσεων (Υ.Α.) ή κοινών υπουρ¬ 
γικών αποφάσεων (Κ.Υ.Α.) αρμοδιότηταςτουΤμήματος. 

ΣΤ. Στον Προϊστάμενο της Διεύθυνσης Ηλεκτρονικής 
Διακυβέρνησης της Γενικής Διεύθυνσης Μεταρρυθμι- 
στικής Πολιτικής και Ηλεκτρονικής Διακυβέρνησης για: 

Ι.Την έγκριση και υποβολή ετήσιας έκθεσης απολο¬ 
γισμού των αποτελεσμάτων της ασκούμενης δημόσιας 
πολιτικής για την Ηλεκτρονική Διακυβέρνηση. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, α) για την έκδοση και επικαιροποίηση 
του στρατηγικού και επιχειρησιακού σχεδίου Ηλεκτρο¬ 
νικής Διακυβέρνησης στο Δημόσιο και β) για την εφαρ¬ 
μογή των ευρωπαϊκών κατευθυντήριων οδηγιών και 
προτύπων. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία με σκοπό την 
έκδοση αποφάσεων καθορισμού των φορέων της Γενι¬ 
κής Κυβέρνησης ως Υποκειμένων Αρχών Πιστοποίησης, 
Αρχών Εγγραφής και Εντεταλμένων Γραφείων της Αρ¬ 
χής Πιστοποίησης του Ελληνικού Δημοσίου (ΑΠΕΔ) και 
ένταξης των φορέων αυτών στην Υποδομή Δημοσίου 
Κλειδιού της ΑΠΕΔ για την έκδοση, ανάκληση, ανάκτηση 
ψηφιακών πιστοποιητικών, σύμφωνα με τις διατάξεις του 
άρθρου 20 ν. 3448/2006 (Α' 57), όπως τροποποιήθηκε 
με τις διατάξεις του άρθρου 25 ν. 3536/2007. 

4. Την έγκριση των αιτημάτων των φορέων της Γενικής 
Κυβέρνησης για χορήγηση ψηφιακών πιστοποιητικών 
και ψηφιακών υπογραφών σε δημοσίους υπαλλήλους 
τους. 

5. Την έγκριση των αιτημάτων δημοσίων υπαλλήλων, 
πολιτών και επιχειρήσεων για τη χορήγηση ψηφιακών 
πιστοποιητικών και ψηφιακών υπογραφών της ΑΠΕΔ, 
μέσω της κεντρικής Διαδικτυακής Πύλης ΕΡΜΗΣ. 

6. Την σύνταξη των προδιαγραφών, των κανόνων και 
των προτύπων για τον καθορισμό του Πλαισίου Παροχής 
Υπηρεσιών Ηλεκτρονικής Διακυβέρνησης, σύμφωνα με 
τα προβλεπόμενα από τις διατάξεις του άρθρου 27 του 
ν. 3731/2008. 

7. Την έγκριση αιτημάτων των φορέων της Γενικής 
Κυβέρνησης για την παροχή Υπηρεσιών Χρονοσήμαν¬ 
σης μέσω της κεντρικής Διαδικτυακής Πύλης ΕΡΜΗΣ, 
ως πάροχος υπηρεσιών χρονοσήμανσης, όπως ορίζεται 
στην σχετική απόφαση «Ρυθμίσεις για α) τη διαδικασία 
και τον τρόπο ηλεκτρονικής επιβεβαίωσης της λήψης 
και της ασφαλούς χρονοσήμανσης, β) τις προδιαγραφές 
και τα πρότυπα του συστήματος για τη γνωστοποίηση 
εγγράφων σε φυσικά πρόσωπα ή Ν.Π.Ι.Δ. με χρήση ΤΠΕ», 

του Υφυπουργού ΔΜΗΔ (ΦΕΚ 401 /Β722.2.2013) και την 
κοινή υπουργική απόφαση ΥΑΠ Φ.60/38/232 (ΦΕΚ 799/ 
Β79.6.2010, όπως τροποποιήθηκε και ισχύει. 

8. Τις απαντήσεις επί ερωτημάτων / αιτημάτων των 
φορέων του δημόσιου τομέα για υλοποίηση έργων 
Πληροφορικής και σχετικών εργασιών, σύμφωνα με τις 
διατάξεις του άρθρου 9 ν.δ. 101/1973 και της σχετικής 
υπουργικής απόφασης εξαιρέσεων (ΥΑΠ Φ.30/Γ/133/367, 
ΦΕΚ 1223/Β 72001). 

9. Την έγκριση των αιτημάτων των φορέων της Γενικής 
Κυβέρνησης για ένταξη αυτών στο «Δίκτυο του Δημόσι¬ 
ου Τομέα», όπως προβλέπεται στις διατάξεις του άρθρου 
39 ν. 3979/2011 «Για την ηλεκτρονική διακυβέρνηση και 
άλλες διατάξεις» (Α' 138). 

10. Τις απαντήσεις επί ερωτημάτων φορέων της Γε¬ 
νικής κυβέρνησης κλπ για την ανάρτηση των πράξεων 
τους στο διαδίκτυο, σύμφωνα με τις διατάξεις των νόμων 
3861/2010, όπως τροποποιήθηκε με τις διατάξεις του άρ¬ 
θρου 23 του ν. 4210/2013 για το πρόγραμμα «Διαύγεια». 

11. Την έκδοση εγκυκλίων οδηγιών επί λεπτομερει¬ 
ακών και τεχνικών θεμάτων για την παρακολούθηση 
και εφαρμογή του προγράμματος «Διαύγεια» και της 
Διαδικτυακής Πύλης ανοιχτών δεδομένων άβΐβ.ςον.ςς 
των διατάξεων του π.δ. 25/2014 «Ηλεκτρονικό Αρχείο 
και Ψηφιοποίηση εγγράφων» (Α' 44), όπως προβλέπεται 
ειδικότερα με τις διατάξεις της παρ. 2 του άρθρου 12 αυ¬ 
τού καθώς και την ορθή λειτουργία και αξιοποίηση των 
έργων «Σύζευξις» και των συστημάτων ΕΡΜΗΣ-ΚΕΠ-ΕΚΕ. 

Ζ. Στον Προϊστάμενο του Τμήματος Σχεδιασμού Πο¬ 
λιτικών και Διεθνών Κανονισμών, Οδηγιών και Προτύ¬ 
πων της Διεύθυνσης Ηλεκτρονικής Διακυβέρνησης της 
Γενικής Διεύθυνσης Μεταρρυθμιστικής Πολιτικής και 
Ηλεκτρονικής Διακυβέρνησης για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες: α) για την εφαρμογή της νο¬ 
μοθεσίας που αφορά στην Ηλεκτρονική Διακυβέρνηση, 
β) για την προτυποποίηση προδιαγραφών, διαδικασιών 
και λοιπών σχετικών θεμάτων για τη δημιουργία, ανά¬ 
πτυξη και επικαιροποίηση των βάσεων δεδομένων και 
εφαρμογών του Δη μοσίου, γ) για την έκδοση και επικαι- 
ροποίηση του στρατηγικού και επιχειρησιακού σχεδίου 
Ηλεκτρονικής Διακυβέρνησης στο Δημόσιο, δ) για την 
εφαρμογή των ευρωπαϊκών κατευθυντήριων οδηγιών, 
καθώς και ε) για την ανάπτυξη και διαχείριση του κα¬ 
νονιστικού πλαισίου Ηλεκτρονικής Διακυβέρνησης της 
Δημόσιας Διοίκησης καθώς και τη δημιουργία πρότυπου 
μοντέλου κοστολόγησης έργων και δράσεων Ηλεκτρο¬ 
νικής Διακυβέρνησης. 

2. Τη σύνταξη ετήσιας έκθεσης απολογισμού των απο¬ 
τελεσμάτων της ασκούμενης δημόσιας πολιτικής για την 
Ηλεκτρονική Διακυβέρνηση. 

Η. Στον Προϊστάμενο του Τμήματος Συντονισμού και 
Εφαρμογής Πολιτικών, της Διεύθυνσης Ηλεκτρονικής 
Διακυβέρνησης, της Γενικής Διεύθυνσης Μεταρρυθμι- 
στικής Πολιτικής και Ηλεκτρονικής Διακυβέρνησης για: 

1. Την κατάρτιση της τριμηνιαίας έκθεσης για την πο¬ 
ρεία δράσεων και έργων ηλεκτρονικής διακυβέρνησης 
στους φορείς του δημόσιου και ευρύτερου δημόσιου 
τομέα. 


Θ. Στον Προϊστάμενο του Τμήματος Σχεδιασμού 
και Λειτουργίας Οριζόντιων Συστημάτων, Υποδομών 
και Δικτύων της Δημόσιας Διοίκησης της Διεύθυνσης 
Ηλεκτρονικής Διακυβέρνησης της Γενικής Διεύθυνσης 
Μεταρρυθμιστικής Πολιτικής και Ηλεκτρονικής Διακυ¬ 
βέρνησης για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία: α) για την αντιμε¬ 
τώπιση θεμάτων που αφορούν σε οργανωτικά, τεχνικά 
και επιχειρησιακά θέματα των οριζοντίων συστημάτων, 
υποδομών και δικτύων του Δημοσίου Τομέα, β) για τη 
διαχείριση και επίλυση τεχνικών θεμάτων για την υπο¬ 
δομή Δημοσίου Κλειδιού και του νέου Ευρωπαϊκού 
Κανονισμού Είεώε και γ) για την πιστοποίηση χρηστών 
(υπηρεσίες και υπάλληλοι) καθώς και τελικών χρηστών 
(πολίτες, επιχειρήσεις, κλπ) του συστήματος παροχής 
υπηρεσιών του Δημοσίου Τομέα. 

I. Στον Προϊστάμενο του Τμήματος Διαφάνειας, Ανοι¬ 
κτής Διακυβέρνησης και Καινοτομίας της Διεύθυνσης 
Ηλεκτρονικής Διακυβέρνησης της Γενικής Διεύθυνσης 
Μεταρρυθμιστικής Πολιτικής και Ηλεκτρονικής Διακυ¬ 
βέρνησης για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την αντιμε¬ 
τώπιση θεμάτων που αφορούν σε οργανωτικά, τεχνικά 
και επιχειρησιακά θέματα του προγράμματος ΔΙΑΥΓΕΙΑ. 

ΙΑ. Στον Προϊστάμενο της Διεύθυνσης Απλούστευσης 
Διαδικασιών και Παροχής Υπηρεσιών του Δημοσίου της 
Γενικής Διεύθυνσης Μεταρρυθμιστικής Πολιτικής και 
Ηλεκτρονικής Διακυβέρνησης για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την αντιμετώ¬ 
πιση θεμάτων αρμοδιότητας του. 

2. Τις περιλήψεις αποφάσεων μετάταξης - μεταφοράς 
μονίμων υπαλλήλων του κλάδου Διεκπεραίωσης Υποθέ¬ 
σεων Πολιτών και υπαλλήλων με σχέση εργασίας ιδιωτι¬ 
κού δικαίου αορίστου χρόνου που υπηρετούν στα Κ.Ε.Π. 

ΙΒ. Στον Προϊστάμενο του Τμήματος Σχεδιασμού 
Πολιτικών και Έργων Απλούστευσης Διαδικασιών, της 
Διεύθυνσης Απλούστευσης Διαδικασιών και Παροχής 
Υπηρεσιών του Δημοσίου της Γενικής Διεύθυνσης Με- 
ταρρυθμιστικής Πολιτικής και Ηλεκτρονικής Διακυβέρ¬ 
νησης για: 

1 .Τα έγγραφα που απευθύνονται προς συγκεκριμένες 
υπηρεσιακές μονάδες, για τη βελτίωση της καθημερινής 
τους λειτουργίας και την αντιμετώπιση συγκεκριμένων 
περιπτώσεων γραφειοκρατίας. 

2.Τα έγγραφα προς συγκεκριμένες υπηρεσιακές μονά¬ 
δες με τα οποία ζητούνται στοιχεία για τη συγκέντρωση 
της ύλης της εφημερίδας «Δημοσιογραφικά». 

ΙΓ. Στον Προϊστάμενο του Τμήματος Παροχής Υπηρε¬ 
σιών στους Πολίτες και τις Επιχειρήσεις της Διεύθυνσης 
Απλούστευσης Διαδικασιών και Παροχής Υπηρεσιώντου 
Δημοσίου της Γενικής Διεύθυνσης Μεταρρυθμιστικής 
Πολιτικής και Ηλεκτρονικής Διακυβέρνησης για: 

1. Τις έγγραφες απαντήσεις σε ερωτήματα που αφο¬ 
ρούν στις αρμοδιότητες του τμήματος, εφόσον έχουν 

δοθεί οδηγίες και διευκρινίσεις με εγκυκλίους ή με άλλες 
έγγραφες απαντήσεις του τμήματος, που έχουν εκδο- 
θεί με υπογραφή από ανώτερο του τμήματος ιεραρχικό 
επίπεδο. 

2. Τα έγγραφα προς συγκεκριμένες υπηρεσιακές μο¬ 
νάδες με τα οποία ζητούνται στοιχεία για την εξέταση 
αιτημάτων, διαμαρτυριών ή προσφυγών κάθε πολίτη. 

ΙΔ. Στον Προϊστάμενο του Τμήματος Αξιολόγησης Δι¬ 
αδικασιών της Διεύθυνσης Απλούστευσης Διαδικασιών 
και Παροχής Υπηρεσιών του Δημοσίου της Γενικής Διεύ¬ 
θυνσης Μεταρρυθμιστικής Πολιτικής και Ηλεκτρονικής 
Διακυβέρνησης για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την αξιολό¬ 
γηση των υπηρεσιών του Κεντρικού Συστήματος Παρο¬ 
χής Υπηρεσιών του Δημοσίου Τομέα και των επί μέρους 
υπηρεσιών που παρέχονται από φορείς της δημόσιας 
διοίκησης. 

Άρθρο 7 

Μεταβιβάζουμε στους Προϊσταμένους οργανικών 
μονάδων της Γενικής Διεύθυνσης Διοίκησης Ανθρώπι¬ 
νου Δυναμικού το δικαίωμα να υπογράφουν «με εντολή 
Υπουργού», ως εξής: 

Α. Στον Προϊστάμενο της Γενικής Διεύθυνσης Διοίκη¬ 
σης Ανθρώπινου Δυναμικού για: 

1. Τις εισηγήσεις για τις κοινές υπουργικές αποφάσεις 
εξαίρεσης από αναστολή άσκησης επαγγέλματος ελεύ¬ 
θερου επαγγελματία για τους ειδικούς συνεργάτες στα 
Πολιτικά Γραφεία Μελών της Κυβέρνησης ή Υφυπουρ¬ 
γών, Γενικών Γραμματέων και Αναπληρωτών Γενικών 
Γραμματέων. 

2. Τις εισηγήσεις για τις κοινές υπουργικές αποφάσεις 
εξαίρεσης από αναστολή άσκησης δικηγορίας για πτυχι- 
ούχους νομικής που προσλαμβάνονται ως Ειδικό Επιστη¬ 
μονικό Προσωπικό στα γραφεία Υπουργών, Αναπληρω¬ 
τών Υπουργών, Υφυπουργών, Γενικών Γραμματέων και 
Αναπληρωτών Γενικών Γραμματέων του ν. 4194/2013, 
άρθρο 31 όπως κάθε φορά ισχύει, καθώς και της Γνω¬ 
μοδότησης του ΝΣΚ με αριθμ. 53/2003. 

3. Τις εισηγήσεις για τις πράξεις απόσπασης και μετά¬ 
ταξης του πάσης φύσεως προσωπικού από και προς τις 
Ανεξάρτητες Αρχές, τα Υπουργεία, τις Αποκεντρωμένες 
Διοικήσεις, τους ΟΤΑ Α' και Β' βαθμού και τα Νομικά 
Πρόσωπα αυτών καθώς και τα Ν.Π.Δ.Δ., τα Ν.Π.Ι.Δ. και 
τις Εταιρείες του Δημοσίου. 

Β. Στον Προϊστάμενο της Διεύθυνσης Προγραμματι¬ 
σμού και Ανάπτυξης Ανθρώπινου Δυναμικού της Γενικής 
Διεύθυνσης Διοίκησης Ανθρώπινου Δυναμικού για: 

1 .Την υπογραφή χορήγησης βεβαιώσεων (ν. 3943/2011 
άρθρο 49 όπως κάθε φορά ισχύει). 

2. Την κατάρτιση για την προτυποποίηση διαδικασιών 
και εγγράφων αρμοδιότητας της Διεύθυνσης. 

Γ.Στον Προϊστάμενο τουΤμήματος Προγραμματισμού 
Ανθρώπινου Δυναμικού της Διεύθυνσης Προγραμματι¬ 
σμού και Ανάπτυξης Ανθρώπινου Δυναμικού της Γενικής 
Διεύθυνσης Διοίκησης Ανθρώπινου Δυναμικού για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα μετά οποία ζητούνται ή 


παρέχονται πληροφορίες ή στοιχεία για την έκδοση των 
υπουργικών αποφάσεων ή κοινών υπουργικών αποφά¬ 
σεων σε θέματα Προγραμματισμού Ανθρώπινου Δυνα¬ 
μικού και Στελέχωσηςτου Δημοσίου Τομέα 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα μετά οποία ζητούνται ή 
παρέχονται πληροφορίες ή στοιχεία: α) για την εκπόνηση 
και αξιολόγηση δράσεων σε θέματα Προγραμματισμού 
Ανθρώπινου Δυναμικού και Στελέχωσης του Δημοσίου 
Τομέα, β) για την εφαρμογή των ευρωπαϊκών κατευθυ¬ 
ντηρίων οδηγιών σε θέματα Προγραμματισμού Ανθρώ¬ 
πινου Δυναμικού και Στελέχωσηςτου ΔημοσίουΤομέα, 
γ) για την κατάρτιση και επικαιροποίηση του στρατηγι¬ 
κού και επιχειρησιακού σχεδίου στελέχωσης στο Δημό¬ 
σιο, δ) για την κατάρτιση και εφαρμογή της νομοθεσίας 
σε θέματα Προγραμματισμού Ανθρώπινου Δυναμικού 
και Προσλήψεων και ε) για τα θέματα Προγραμματισμού 
Ανθρώπινου Δυναμικού και Προσλήψεων. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την προτυπο¬ 
ποίηση και επικαιροποίηση προδιαγραφών, διαδικασιών 
και εγγράφων αρμοδιότητας τουΤμήματος. 

Δ. Στον Προϊστάμενο του Τμήματος Ανάπτυξης και 
Αξιοποίησης Ανθρώπινου Δυναμικού της Δημόσιας 
Διοίκησης, της Διεύθυνσης Προγραμματισμού και Ανά¬ 
πτυξης Ανθρώπινου Δυναμικού της Γενικής Διεύθυνσης 
Διοίκησης Ανθρώπινου Δυναμικού για: 

1 .Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την έκδοση 
των υπουργικών αποφάσεων ή κοινών υπουργικών απο¬ 
φάσεων σε θέματα Ανάπτυξης και Αξιοποίησης Ανθρώ¬ 
πινου Δυναμικού. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα μετά οποία ζητούνται ή 
παρέχονται πληροφορίες ή στοιχεία: α) για την εκπόνηση 
και αξιολόγηση δράσεων σε θέματα Ανάπτυξης και Αξι¬ 
οποίησης Ανθρώπινου Δυναμικού, β) για την εφαρμογή 
των ευρωπαϊκών κατευθυντηρίων οδηγιών σε θέματα 
Ανάπτυξης και Αξιοποίησης Ανθρώπινου Δυναμικού, 
γ) για την κατάρτιση και επικαιροποίηση του στρατηγι¬ 
κού και επιχειρησιακού σχεδίου ανάπτυξης και ενδυνά¬ 
μωσης του ανθρώπινου δυναμικού στο Δημόσιο, δ) για 
την κατάρτιση και εφαρμογή της νομοθεσίας σε θέματα 
ανάπτυξης και ενδυνάμωσης Ανθρώπινου Δυναμικού και 
ε) για θέματα ανάπτυξης και ενδυνάμωσης Ανθρώπινου 
Δυναμικού. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την προτυπο¬ 
ποίηση και επικαιροποίηση προδιαγραφών, διαδικασιών 
και εγγράφων αρμοδιότητας τουΤμήματος. 

Ε. Στον Προϊστάμενο του Τμήματος Διαχείρισης και 
Λειτουργίας Ολοκληρωμένου Πληροφοριακού Συστή¬ 
ματος (Ο.Π.Σ.) Ανθρώπινου Δυναμικού Δημόσιας Διοίκη¬ 
σης, της Διεύθυνσης Προγραμματισμού και Ανάπτυξης 
Ανθρώπινου Δυναμικού της Γενικής Διεύθυνσης Διοίκη¬ 
σης Ανθρώπινου Δυναμικού για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία: α) για την εκπό¬ 
νηση και αξιολόγηση δράσεων αρμοδιότητας της Γενικής 
Διεύθυνσης, β) για την κατάρτιση και επικαιροποίηση 
του στρατηγικού και επιχειρησιακού σχεδίου που αφο¬ 
ρά το ολοκληρωμένο Πληροφοριακό Σύστημα για το 
Ανθρώπινο Δυναμικό και γ) για τα οργανωτικά, τεχνικά 
και επιχειρησιακά θέματα του Ολοκληρωμένου Πληρο¬ 
φοριακού Συστήματος για το Ανθρώπινο Δυναμικό. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την προτυπο¬ 
ποίηση και επικαιροποίηση προδιαγραφών, διαδικασιών 
και εγγράφων αρμοδιότητας του Τμήματος. 

3. Τη σύνταξη ετήσιας έκθεσης απολογισμού επί των 
αποτελεσμάτων της ασκούμενης δημόσιας πολιτικής για 
το Ανθρώπινο Δυναμικό. 

ΣΤ. Στον Προϊστάμενο της Διεύθυνσης Διαχείρισης Αν¬ 
θρώπινου Δυναμικού της Γενικής Διεύθυνσης Διοίκησης 
Ανθρώπινου Δυναμικού για: 

1. Την κατάρτιση για την προτυποποίηση και επικαι- 
ροποίηση διαδικασιών και εγγράφων αρμοδιότηταςτης 
Διεύθυνσης. 

Ζ. Στον Προϊστάμενο του Τμήματος Υπηρεσιακής 
Κατάστασης Ανθρώπινου Δυναμικού της Δημόσιας Δι¬ 
οίκησης, της Διεύθυνσης Διαχείρισης Ανθρώπινου Δυ¬ 
ναμικού της Γενικής Διεύθυνσης Διοίκησης Ανθρώπινου 
Δυναμικού για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται ή 
παρέχονται πληροφορίες ή στοιχεία για την έκδοση των 
υπουργικών αποφάσεων ή κοινών υπουργικών αποφά¬ 
σεων σε θέματα Υπηρεσιακής Κατάστασης Ανθρώπινου 
Δυναμικού. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται ή 
παρέχονται πληροφορίες ή στοιχεία: α) για την εκπόνηση 
και αξιολόγηση δράσεων σε θέματα Υπηρεσιακής Κατά¬ 
στασης Ανθρώπινου Δυναμικού, β) για την εφαρμογή 
των ευρωπαϊκών κατευθυντηρίων οδηγιών σε θέματα 
αξιολόγησης και εξέλιξης ανθρωπίνου δυναμικού, γ) για 
την κατάρτιση και επικαιροποίηση του στρατηγικού και 
επιχειρησιακού σχεδίου αξιολόγησης και εξέλιξης στο 
Δημόσιο, δ) για την κατάρτιση και εφαρμογή της νομοθε¬ 
σίας σε θέματα Υπηρεσιακής Κατάστασης Ανθρώπινου 
Δυναμικού. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την προτυπο¬ 
ποίηση και επικαιροποίηση προδιαγραφών, διαδικασιών 
και εγγράφων αρμοδιότητας του Τμήματος. 

Η. Στον Προϊστάμενο του Τμήματος Πειθαρχικής Ευ¬ 
θύνης και Δεοντολογίας, της Διεύθυνσης Διαχείρισης 
Ανθρώπινου Δυναμικού της Γενικής Διεύθυνσης Διοί¬ 
κησης Ανθρώπινου Δυναμικού για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται ή 
παρέχονται πληροφορίες ή στοιχεία για την έκδοση των 
υπουργικών αποφάσεων ή κοινών υπουργικών αποφά¬ 


σεων σε θέματα Πειθαρχικής Ευθύνης και Δεοντολογίας 
του Ανθρώπινου Δυναμικού. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία: α) για την εκπό¬ 
νηση και αξιολόγηση δράσεων καθώς και την εφαρμογή 
των ευρωπαϊκών κατευθυντηρίων οδηγιών σε θέματα 
αρμοδιότητας του Τμήματος, β) για την κατάρτιση και 
εφαρμογή της νομοθεσίας σε θέματα Πειθαρχικής Ευ¬ 
θύνης και Δεοντολογίας του Ανθρώπινου Δυναμικού. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την προτυπο¬ 
ποίηση και επικαιροποίηση προδιαγραφών, διαδικασιών 
και εγγράφων αρμοδιότητας του Τμήματος. 

Θ. Στον Προϊστάμενο του Τμήματος Κινητικότητας 
Ανθρώπινου Δυναμικού της Δημόσιας Διοίκησης, της 
Διεύθυνσης Διαχείρισης Ανθρώπινου Δυναμικού της Γε¬ 
νικής Διεύθυνσης Διοίκησης Ανθρώπινου Δυναμικού για: 

1. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα μετά οποία ζητούνται ή 
παρέχονται πληροφορίες ή στοιχεία για την έκδοση των 
υπουργικών αποφάσεων ή κοινών υπουργικών αποφά¬ 
σεων σε θέματα κινητικότητας Ανθρώπινου Δυναμικού. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία αναφορικά με α) 
την εκπόνηση και αξιολόγηση δράσεων αρμοδιότητας 
τουΤμήματος, β) την εφαρμογή των ευρωπαϊκών κατευ¬ 
θυντηρίων οδηγιών σε θέματα κινητικότητας ανθρωπί¬ 
νου δυναμικού, γ) την κατάρτιση και επικαιροποίηση του 
στρατηγικού και επιχειρησιακού σχεδίου κινητικότητας 
και «εσωτερικής αγοράς» στο Δημόσιο, δ) την κατάρτιση 
και εφαρμογή της νομοθεσίας σε θέματα κινητικότητας 
Ανθρώπινου Δυναμικού. 

3. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή παρέχονται πληροφορίες ή στοιχεία για την προτυπο¬ 
ποίηση και επικαιροποίηση προδιαγραφών, διαδικασιών 
και εγγράφων αρμοδιότητας τουΤμήματος. 

Άρθρο 8 

Μεταβιβάζουμε στον Προϊστάμενο του Αυτοτελούς 
Τμήματος Νομοθετικής Πρωτοβουλίας, υπαγόμενο στην 
Υπουργό, το δικαίωμα να υπογράφει «με εντολή Υπουρ¬ 
γού», για: 

Ι.Τη σύνταξη της Ανάλυσης Συνεπειών Ρυθμίσεων 
του άρθρου 7 του ν. 4048/2012 (Α' 34), όπως κάθε φορά 
ισχύει. 

2. Την προώθηση στην Κεντρική Επιτροπή Κωδικο¬ 
ποίησης της Γενικής Γραμματείας της Κυβέρνησης του 
ν. 3133/2003 (Α' 85), όπως κάθε φορά ισχύει, κωδικοποι- 
ημένων ρυθμίσεων ή ρυθμίσεων των νομικών πεδίων 
στα οποία εντοπίζεται η ανάγκη αναμόρφωσης. 

Άρθρο 9 

Μεταβιβάζουμε στον Προϊστάμενο του Αυτοτελούς 
Τμήματος Κοινοβουλευτικού Ελέγχου, υπαγόμενο στην 
Υπουργό, το δικαίωμα να υπογράφει «με εντολή Υπουρ¬ 
γού», για: 

1. Τα διαβιβαστικά έγγραφα για την προώθηση, εντός 
των προβλεπόμενων προθεσμιών, απαντήσεων προς 
τη Βουλή επί ερωτημάτων κοινοβουλευτικού ελέγχου. 

Άρθρο 10 

Μεταβιβάζουμε στον Προϊστάμενο του Αυτοτελούς 
Τμήματος Εσωτερικού Ελέγχου, υπαγόμενο στην Υπουρ¬ 
γό, το δικαίωμα να υπογράφει «με εντολή Υπουργού», για: 

Ι.Την υποβολή προτάσεων βελτίωσης των συστημά¬ 
των εσωτερικού ελέγχου. 

2. Τη διενέργεια ένορκης διοικητικής εξέτασης σε περί¬ 
πτωση απώλειας δικαιολογητικών πληρωμής δημόσιας 
δαπάνης πριν την έκδοση του τίτλου πληρωμής. 

3. Την εισήγηση για την επιβολή δημοσιονομικών 
διορθώσεων στις περιπτώσεις που εντοπισθούν μεμο¬ 
νωμένες ή συστημικές παρατυπίες σε υπηρεσίες του 
Υπουργείου ή σε εποπτευόμενους φορείς του, εφόσον οι 
φορείς αυτοί δε διαθέτουν μονάδα εσωτερικού ελέγχου. 

Άρθρο 11 

1. Η, κατά τα προηγούμενα άρθρα, μεταβίβαση δικαι¬ 
ώματος υπογραφής «με εντολή Υπουργού», ασκείται 
παράλληλα από την Υπουργό. 


2. Η, κατά τα προηγούμενα άρθρα, μεταβίβαση δικαι¬ 
ώματος υπογραφής «με εντολή Υπουργού», στον Γενικό 
Γραμματέα, στους Προϊσταμένους Γενικών Διευθύνσεων, 
Διευθύνσεων, Τμημάτων και Αυτοτελών Τμημάτων, ισχύ¬ 
ει, σε περίπτωση έλλειψης, απουσίας ή κωλύματος τους, 
ή ασυμβίβαστου και για τους νόμιμους αναπληρωτές 
αυτών. 

Άρθρο 12 

1. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρούσας 
απόφασης καταργούνται οι διατάξειςτης με αριθμ. πρωτ. 
ΔΙΔΥ/Φ.1,2/οικ 14548/1.6.2016 (ΦΕΚ 1545/Β72016) από¬ 
φασης καθώς και της με αριθμ. πρωτ. ΔΙΔΥ/Φ.1.2/1.2/ 
10009/6.4.2015 (Β' 634) απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2017 

Η Υπουργός 

ΟΛΓΑ ΓΕΡΟΒΑΣΙΛΗ 

Τεύχος ΒΊ 71/26.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























